ΕΙΔΙΚΗ ΕΚΘΕΣΗ αριθ . 2/87 για ΤΟ ΣΥΣΤΗΜΑ ΠΟΣΟΣΤΩΣΕΩΝ/ΣΥΜΠΛΗΡΩΜΑΤΙΚΗΣ ΕΙΣΦΟΡΑΣ ΣΤΟΝ ΤΟΜΕΑ ΤΟΥ ΓΑΛΑΚΤΟΣ ΚΑΙ ΤΩΝ ΓΑΛΑΚΤΟΚΟΜΙΚΩΝ ΠΡΟΙΟΝΤΩΝ συνοδευόμενη από τις ΑΠΑΝΤΗΣΕΙΣ ΤΗΣ ΕΠΙΤΡΟΠΗΣ ( Παρατηρήσεις σύμφωνα με το άρθρο 206α, παρ . 4 της συνθήκης ΕΟΚ ) ( 87 /C 266/01 )

ΠΙΝΑΚΑΣ ΠΕΡΙΕΧΟΜΕΝΩΝ Σημεία

1 . ΕΙΣΑΓΩΓΗ

1.1 - 1.72 . ΣΥΣΤΗΜΑ ΠΟΣΟΣΤΩΣΕΩΝ/ΕΙΣΦΟΡΑΣ ΣΤΟΝ ΤΟΜΕΑ ΤΟΥ ΓΑΛΑΚΤΟΣ ΚΑΙ ΤΩΝ ΓΑΛΑΚΤΟΚΟΜΙΚΩΝ ΠΡΟΙΟΝΤΩΝ

2.1 - 2.53 . ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΑΠΟΤΕΛΕΣΜΑΤΙΚΟΤΗΤΑ ΤΟΥ ΣΥΣΤΗΜΑΤΟΣ ΠΟΣΟΣΤΩΣΕΩΝ/ΕΙΣΦΟΡΑΣ ΓΙΑ ΤΗΝ ΑΠΟΚΑΤΑΣΤΑΣΗ ΤΗΣ ΙΣΟΡΡΟΠΙΑΣ ΣΤΟ ΓΑΛΑΚΤΟΚΟΜΙΚΟ ΤΟΜΕΑ

3.1 - 3.32 Η κατάσταση της αγοράς

3.1 - 3.9 Παραδόσεις

3.1 - 3.3 Βούτυρο και αποβουτυρωμένο γάλα σε σκόνη ( ΑΓΣ )

3.4 - 3.6 Εξαγωγές

3.7 - 3.8 Σύνοψη της κατάστασης της αγοράς

3.9 Επίπεδο των ποσοστώσεων

3.10 - 3 .14 Αποτρεπτικό αποτέλεσμα της εισφοράς

3.15 - 3.26 Επίπτωση στο μεμονωμένο παραγωγό

3.15 - 3.19 Επίπτωση στη συνολική παραγωγή

3.20 - 3.22 Τροποποιήσεις του συστήματος καθορισμού της υποχρέωσης καταβολής εισφοράς

3.23 - 3.26 Εισφορά και χρηματοδότηση της διάθεσης του πλεονάσματος

3.27 - 3.324 . ΠΑΡΑΤΗΡΗΣΕΙΣ ΓΙΑ ΤΗΝ ΕΦΑΡΜΟΓΗ ΤΟΥ ΣΥΣΤΗΜΑΤΟΣ ΑΠΟ ΤΑ ΚΡΑΤΗ ΜΕΛΗ

4.1 - 4.23 Επιλογή εναλλακτικής λύσης

4.1 - 4.3 Επαρκής εφαρμογή του συστήματος από τα κράτη μέλη

4.4 - 4 .23 Μη εφαρμογή του συστήματος από την Ιταλία

4.5 - 4.7 Μέτρα που μειώνουν την αποτελεσματικότητα της εφαρμογής

4 .8 - 4.23 Επιπλέον κατανομή ποσοστώσεων από την Ο.Δ . της Γερμανίας, τις Κάτω Χώρες και το Βέλγιο

4.9 - 4.12 Ρυθμίσεις για να μειωθεί η οφειλή της εισφοράς

4.13 - 4.17 Περιορισμοί στην μεταβίβαση ποσοστώσεων μεταξύ παραγωγών

4.18 - 4.21 Μέτρα ελέγχου που υιοθέτησαν τα κράτη μέλη

4.22 - 4.235 . ΠΑΡΑΤΗΡΗΣΕΙΣ ΓΙΑ ΤΗΝ ΑΠΟΤΕΛΕΣΜΑΤΙΚΟΤΗΤΑ ΤΟΥ ΡΟΛΟΥ ΤΗΣ ΕΠΙΤΡΟΠΗΣ ΣΤΗ ΔΙΑΧΕΙΡΙΣΗ ΤΟΥ ΣΥΣΤΗΜΑΤΟΣ ΠΟΣΟΣΤΩΣΕΩΝ/ΕΙΣΦΟΡΑΣ

5.1 - 5.18 Εισαγωγή

5.1 - 5.3 Αποτελεσματικότητα των διαδικασιών αντιμετώπισης της διαπιστωθείσας εσφαλμένης εφαρμογής των μέτρων

5.4 - 5.5 Επάρκεια του επιτόπιου ελέγχου

5.6 - 5.8 Ρόλος της Επιτροπής διαχείρισης

5.9 Ενημέρωση για τη διαχείριση

5.10 - 5.13 Εκτίμηση των προτάσεων

5.14 - 5.16 Λογιστική καταχώριση της εισφοράς

5.17 - 5.186 . ΠΕΡΙΛΗΨΗ ΤΩΝ ΠΟΡΙΣΜΑΤΩΝ

6.1 - 6.12 Αποτελεσματικότητα του συστήματος ποσοστώσεων/εισφοράς για την αποκατάσταση της ισορροπίας

6.1 - 6.6 Εφαρμογή από τα κράτη μέλη

6.7 - 6.10 Αποτελεσματικότητα του ρόλου της Επιτροπής

6.11 Λογιστική καταχώρηση της εισφοράς

6.12

Σελίδα

ΠΙΝΑΚΕΣ

17 - 20ΠΑΡΑΡΤΗΜΑ : Μετρίαση της εισφοράς : Επεξηγηματικό παράδειγμα

21 ΑΠΑΝΤΗΣΕΙΣ ΤΗΣ ΕΠΙΤΡΟΠΗΣ

22 - 26

1 . Εισαγωγή 1.1 . Ο τομέας του γάλακτος και των γαλακτοκομικών προϊόντων εμφάνιζε μονίμως, από πολλά χρόνια, ανισοσκέλεια, η δε παραγωγή εμφάνιζε διαρθρωτική τάση αύξησης με ταχύτερο ρυθμό από ό,τι η εισωτερική κατανάλωση και οι εξαγωγές . Η αυτάρκεια του συνόλου της Κοινότητας έφθασε, το 1974, σε ποσοστό 100 %. Μεταξύ του 1973 και του 1981 οι παραδόσεις γάλακτος σημείωσαν αύξηση κατά 2,5 % το χρόνο και κατά το 1983 ξεπέρασαν το 3,5 %, ενώ η εσωτερική κατανάλωση γάλακτος και γαλακτοκομικών προϊόντων αυξήθηκε μόνο κατά 0,5 % το χρόνο . Η παραγωγή των προϊόντων παρέμβασης, βουτύρου και αποκορυφωμένου γάλακτος σε σκόνη ( ΑΓΣ ), αυξήθηκε, κατά την ίδια περίοδο, με ελαφρά ταχύτερο μέσο ρυθμό από ό,τι οι παραδόσεις . Η αυξανόμενη διαρθρωτική ανισορροπία οδήγησε σε αύξηση της εμπιστοσύνης που δίδεται στις πωλήσεις στην παρέμβαση, σε επιδοτούμενη διάθεση των προϊόντων στην εσωτερική αγορά και σε επιδοτούμενες εξαγωγικές πωλήσεις σε μια κυμαινόμενη παγκόσμια αγορά . Επί του παρόντος, η διάθεση του 35 % του βουτύρου και του 90 % του αποκορυφωμένου γάλακτος που παράγονται στην Κοινότητα γίνεται με επιδότηση από τον κοινοτικό προϋπολογισμό .

1.2 . Οι επιπτώσεις στον προϋπολογισμό του υπερεφοδιασμού της αγοράς στον τομέα του γάλακτος και των γαλακτοκομικών προϊόντων είναι σοβαρές . Οι ακαθάριστες δαπάνες σχετικά με επιστροφές κατά την εξαγωγή, την αποθήκευση και την κατανάλωση καθώς και τις ενισχύσεις στην παραγωγή στο γαλακτοκομικό τομέα αυξήθηκαν από 3 821 εκατ . ΕCU το 1981 σε 4 921 εκατ . ΕCU το 1983 και σε 6 571 εκατ . ΕCU το 1985, το δε οριακό κόστος, για το ΕΓΤΠΕ, της διάθεσης 1 εκατ . τόνων πλεονασματικού γάλακτος υπολογίστηκε από την Επιτροπή ότι ανέρχεται σε 280 εκατ . ΕCU περίπου ( 1 ). Επί του παρόντος, οι δαπάνες στο γαλακτοκομικό τομέα υπολογίζεται ότι αντιστοιχούν στο 30 % περίπου των συνολικών δαπανών του ΕΓΤΠΕ, και στο 17 % του συνόλου του γενικού προϋπολογισμού των Κοινοτήτων .

1.3 . Μετά τη συμφωνία που συνήψαν οι Πρωθυπουργοί των κρατών μελών των Ε.Κ . στη Στουτγάρδη, τον Ιούνιο του 1983, σύμφωνα με την οποία η Κοινή Γεωργική Πολιτική πρέπει να προσαρμόζεται στην κατάσταση την οποία αντιμετωπίζει η Κοινότητα στο μέλλον για το οποίο μπορούν να γίνουν προβλέψεις ( 2 ), το Συμβούλιο των Υπουργών θέσπισε, στις 31 Μαρτίου 1984, για τις πέντε συνεχόμενες δωδεκάμηνες περιόδους, από την 1η Απριλίου 1984 μέχρι τις 31 Μαρτίου 1989, ένα σύστημα προκειμένου να ελέγχεται η παραγωγή γάλακτος, βασιζόμενο σε μια εισφορά ( 3 ) που βαρύνει τους γαλακτοπαραγωγούς, για τις ποσότητες, που θα υπερβαίνουν μια ετήσια ποσότητα αναφοράς ( η οποία είναι κοινώς γνωστή ως ποσόστωση ). Αυτό συνοδεύτηκε από σειρά μέτρων που θεσπίστηκαν από την Κοινότητα από τα τέλη της δεκαετίας του '70 και μετά, από τα οποία κανένα δεν τελεσφόρησε . Στόχος τους ήταν η επαναποκατάσταση της ισορροπίας μεταξύ παραγωγής και κατανάλωσης γάλακτος και γαλακτοκομικών προϊόντων . Ένα σύστημα, εισφοράς/ποσοστώσεων κρίθηκε ότι θα είχε πιο άμεση επίδραση στην παραγωγή από ό,τι οι μειώσεις των τιμών, και θα είχε λιγότερο σοβαρή επίπτωση στα εισοδήματα των παραγωγών .

1.4 . Το Ελεγκτικό Συνέδριο, λαμβανομένης υπόψη της συμασίας αυτής της πολιτικής, αποφάσισε, το 1985, να προβεί σε εμπεριστατωμένο έλεγχο του συστήματος ποσοστώσεων/εισφοράς . Ο έλεγχος του Συνεδρίου αποσκοπούσε :

α ) στο να αποδειχτεί κατά πόσο το σύστημα ποσοστώσεων/εισφοράς :

( i ) παρέχει ένα αποτελεσματικό μέσο για την αποκατάσταση της ισρορροπίας της αγοράς στον τομέα του γάλακτος και των γαλακτοκομικών προϊόντων, ιδίως όσον αφορά τον περιορισμό της παραγωγής, και μ'αυτό τον τρόπο καθιστά δυνατή τη μείωση του κόστους στον προϋπολογισμό της διάθεσης των πλεονασμάτων .

( ii ) εφαρμόζεται κατά τρόπο αποτελεσματικό και οικονομικό .

( iii ) εφαρμόζεται σύμφωνα με τους κοινοτικούς κανονισμούς .

β ) στο να αποδειχτεί κατά πόσο υπάρχει κατάλληλος μηχανισμός που να εξασφαλίζει την είσπραξη, τη λογιστική καταχώριση και τη χρησιμοποίηση της εισφοράς .

1.5 . Στην παρούσα έκθεση το Συνέδριο παρουσιάζει τις γενικές παρατηρήσεις που διατύπωσε σχετικά με το σύστημα, όπως σχεδιάστηκε και λειτούργησε μέχρι τα τέλη του 1986, σε συνάρτηση με τους στόχους που είχαν τεθεί .

1.6 . Από την έκθεση προκύπτει ότι οι κύριοι στόχοι που είχαν τεθεί στον οικονομικό και το δημοσιονομικό τομέα δεν επιτεύχθηκαν . Μολονότι το σύστημα ποσοστώσεων/εισφοράς είχε ως αρχικό αποτέλεσμα την αναχαίτιση της αύξησης της παραγωγής, στον αρχικό του σχεδιασμό υπήρχαν ατέλειες και εξασθένησε προοδευτικά με τροποποιήσεις που θεσπίστηκαν από το Συμβούλιο κατά τα δύο πρώτα χρόνια της λειτουργίας του . Αυτό είχε ως αποτέλεσμα να μην μπορεί να έχει το σύστημα σημαντική επίδραση στο πρόβλημα των πλεονασμάτων στον τομέα του γάλακτος και των γαλακτοκομικών προϊόντων . Επιπλέον, οι πρόσοδοι από την εισφορά υπολείπονταν κατά πολύ του ποσού που ήταν αναγκαίο για τη χρηματοδότηση της διάθεσης των πλεονασμάτων, τα οποία εξακολουθούσαν να υφίστανται, και έτσι η Επιτροπή υποχρεώθηκε, το 1987, να εισηγηθεί προτάσεις για τη χρηματοδότηση της διάθεσης με ανορθόδοξα μέσα, τα οποία επέκρινε το Συνέδριο σε γνωμοδότησή του ( 4 ).

1.7 . Η Επιτροπή, το Συμβούλιο και το Κοινοβούλιο αναγνώρισαν, μέχρις ένα βαθμό, τη μη αποτελεσματικότητα των ρυθμίσεων που περιγράφονται στην παρούσα έκθεση . Κατά τη διάρκεια του φθινοπώρου του 1986 η Επιτροπή υπέβαλε στο Συμβούλιο προτάσεις ( 5 ), οι οποίες αποσκοπούσαν στο να εξουδετερωθούν οι κύριες αδυναμίες του συστήματος, και το Δεκέμβριο το Συμβούλιο έλαβε αποφάσεις σχετικά με ορισμένες συμαντικές τροποποιήσεις, οι οποίες αποτελούν μέρος δέσμης μέτρων, προορισμός των οποίων ήταν να τεθεί και πάλι υπό έλεγχο ο τομέας του γάλακτος και των γαλακτοκομικών προϊόντων ( 6 ). Στο παρόν στάδιο, δεν είναι δυνατό να εκτιμηθεί πλήρως κατά πόσο αυτές οι τροποποιήσεις, οι οποίες αφορούν τις δύο τελευταίες περιόδους του καθεστώτος που ισχύει επί του παρόντος, 1987/88 και 1988/89, θα είναι αποτελεσματικές . Εντούτοις, επιβάλλεται να διατυπωθούν ορισμένες παρατηρήσεις, οι οποίες έχουν ενσωματωθεί στην παρούσα έκθεση στα ενδεδειγμένα σημεία .

2 . Σύστημα ποσοστώσεων/εισφοράς στον τομέα του γάλακτος και των γαλακτοκομικών προϊόντων

2.1 . Στα παρακάτω εδάφια παρατίθενται τα κύρια στοιχεία του συστήματος :

α ) για κάθε κράτος μέλος υφίσταται μια συνολική εγγυημένη ποσότητα ( η οποία θα ονομάζεται εφεξής "εθνική ποσότητα "). Αρχικώς, αυτό ισοδυναμούσε με τις ποσότητες που παραδόθηκαν στα γαλακτοκομεία ( παραδόσεις ) κατά το 1981, προσαυξημένες κατά 1 % ( εκτός από την Ιρλανδία και την Ιταλία όπου είχαν ληφθεί ως βάση οι παραδόσεις του 1983 ), με μια μεταβατική διάταξη για την περίοδο 1984/85, σύμφωνα με την οποία οι εν λόγω ποσότητες αυξάνονται κατά 1 %, έναντι αύξησης κατά 1 % της γραμμικής εισφοράς συνυπευθυνότητας . Μετά τις αποφάσεις που έλαβε το Συμβούλιο το Μάρτιο του 1986 και το Δεκέμβριο του 1986, οι ποσότητες αυτές μειώθηκαν κατά 6 % συνολικά για την περίοδο 1987/88 και κατά 2,5 % επιπλέον για την περίοδο 1988/89, με το συνδυασμό διαρκών μειώσεων οι οποίες θα επιτευχθούν, αν είναι δυνατό, μέσω ενός κοινοτικού καθεστώτος εγκατάλειψης της γαλακτοπαραγωγής [βλ . εδάφιο ( στ ) παρακάτω] και προσωρινών αναστολών για τις οποίες θα καταβάλλεται αποζημίωση στους παραγωγούς .

β ) τα κράτη μέλη μπορούν να επιλέξουν είτε τη χορήγηση ποσοστώσεων σε κάθε παραγωγό ( εναλλακτική λύση Α ) είτε σε κάθε πρώτο αγοραστή ( εναλλακτική λύση Β ). Το σύνολο όλων των επιμέρους ποσοστώσεων που χορηγούνται δεν πρέπει να υπερβαίνει την εθνική ποσότητα του κράτους μέλους .

γ ) στους αγοραστές/παραγωγούς χορηγείται βασική ποσόστωση με βάση τις ποσότητες που παρέδωσαν σε συγκεκριμένο έτος αναφοράς . συμπληρωματική ποσόστωση μπορεί να χορηγηθεί σε παραγωγούς προκειμένου να αντιμετωπίσουν συγκεκριμένες ειδικές περιπτώσεις . Επίσης, αυτές οι χορηγήσεις συμπληρωματικών ποσοστώσεων πρέπει να παραμένουν μέσα στα πλαίσια της εθνικής ποσότητας που ισχύει για το κράτος μέλος και πρέπει να χορηγούνται από ένα εθνικό απόθεμα στα πλαίσια αυτής της ποσότητας .

δ ) για τη μεταβίβαση ποσοστώσεων τίθενται περιορισμοί . Στην ουσία, η ποσόστωση μπορεί να μεταβιβαστεί μόνον όταν η γη πωλείται, εκμισθώνεται ή μεταβιβάζεται κληρονομικά, ενώ, γενικά, η αγορά ή η μίσθωση ποσόστωσης χωρίς να υπάρχει γη δεν επιτρέπεται .

ε ) η εισφορά που καταβλήθηκε από τους παραγωγούς για παραδόσεις που ξεπερνούσαν τις ποσοστώσεις, σχετικά με τις περιόδους 1984/85, 1985/86 και1986/87, υπολογίζεται ότι αντιστοιχεί, στα πλαίσια της εναλλακτικής λύσης Α, στο 75 % της ενδεικτικής τιμής που ισχύει για το γάλα, ενώ στα πλαίσια της εναλλακτικής λύσης Β η εισφορά που καταβάλλεται από τους αγοραστές αντιστοιχεί στο 100 % της ενδεικτικής τιμής . Επομένως, ο αγοραστής πρέπει να εισπράξει την εισφορά από τους παραγωγούς που του παραδίδουν τα προϊόντα . Σύμφωνα με τις αποφάσεις που έλαβε το Συμβούλιο το Δεκέμβριο του 1986, η εισφορά για τις περιόδους 1987/88 και 1988/89, στα πλαίσια και των δύο εναλλακτικών λύσεων, αντιστοιχεί στο 100 % της ενδεικτικής τιμής, και ο τρόπος με τον οποίο εισπράττεται από τους παραγωγούς, στα πλαίσια της εναλλακτικής λύσης Β, τροποποιείται .

( στ ) τα κράτη μέλη επιτρέπεται να καταβάλλουν πριμοδοτήσεις στους αγρότες που εγκαταλείπουν την παραγωγή γάλακτος . Η ποσόστωση που αποδεσμεύεται κατ' αυτό τον τρόπο μεταβιβάζεται στο εθνικό απόθεμα και είναι διαθέσιμη για ανακατανομή . Το Συμβούλιο θέσπισε, το Μάιο του 1986, ένα κοινοτικό καθεστώς εγκατάλειψης της γαλακτοπαραγωγής το οποίο προβλέπει την εξαγορά ποσοστώσεων οι οποίες, στη συνέχεια, δεν είναι διαθέσιμες για ανακατανομή ( 7 ).

2.2 . Παρόμοιες διατάξεις θεσπίστηκαν για τις άμεσες πωλήσεις γάλακτος και γαλακτοκομικών προϊόντων στους τελικούς καταναλωτές : πολλές διατάξεις θεσπίστηκαν για τις μεταφορές ποσοστώσεων μεταξύ των άμεσων πωλήσεων και των παραδόσεων σε εθνικό επίπεδο και σε επίπεδο του παραγωγού . Η παρούσα έκθεση πραγματεύεται το σύστημα καθόσον αφορά τις παραδόσεις, στις δε άμεσες πωλήσεις γίνεται αναφορά μόνο κατά το μέτρο κατά το οποίο έχουν επίπτωση στις παραδόσεις .

2.3 . Πριν από τις αποφάσεις του Συμβουλίου, οι οποίες ελήφθησαν το Δεκέμβριο του 1986, το σύστημα τροποποιήθηκε πολλές φορές . Οι πιο σημαντικές απ'αυτές τις τροποποιήσεις θεσπίστηκαν το 1985, σε ανταπόκριση προς της πίεση που άσκησαν τα κράτη μέλη για χαλάρωση του συστήματος :

α ) τα κράτη μέλη επιτρέπεται να ανακατανέμουν, στα πλαίσια καθεμιάς από τις δωδεκάμηνες περιόδους, πρώτον εντός των περιοχών και δεύτερον μεταξύ των περιοχών, τις μη χρησιμοποιηθείσες ποσοστώσεις παραγωγών/αγοραστών στους παραγωγούς ή αγοραστές οι οποίες υπερέβησαν τις ποσοστώσεις τους, αντισταθμίζοντας έτσι την υποχρέωσή τους για την καταβολή εισοράς ( 8 ): αυτό αναφέρεται παρακάτω ως "αντιστάθμιση ποσόστωσης ". αυτό το μέτρο χαλάρωσης εγκρίθηκε, αρχικά, μόνο για την περίοδο1984/85, αλλά στη συνέχεια παρατάθηκε στις περιόδους 1985/86 και 1986/87, και, μολονότι η Επιτροπή υπέβαλε προτάσεις για την ακύρωση αυτής της διάταξης, το Συμβούλιο παρέτεινε την ισχύ της, στα πλαίσια των αποφάσεων που έλαβε το Δεκέμβριο του 1986, προκειμένου να καλυφθούν οι περίοδοι 1987/88 και 1988/89 .

β ) τα κράτη μέλη επιτρέπεται να χρησιμοποιούν την εισφορά που εισπράττεται ως συνεισφορά για την αντιμετώπιση του κόστους της χρηματοδότησης των εθνικών προγραμμάτων εγκατάλειψης της γαλακτοπαραγωγής [βλ . σημείο 2.1 ., παρ . ( στ ) παραπάνω ]: αυτό μπορεί να γίνεται μόνο στην περίπτωση που η εισφορά πλήττει παραδόσεις εντός των πλαισίων της εθνικής ποσότητας, έτσι ώστε κάθε εισφορά που πλήττει παραδόσεις οι οποίες υπερβαίνουν την εθνική ποσότητε να καταβάλλεται στην Κοινότητα ( 9 ): όπως και στην παράγραφο ( α ) παραπάνω, η διάταξη αυτή θεσπίστηκεαρχικά μόνο για την περίοδο 1984/85, αλλά, στη συνέχεια, παρατάθηκε η ισχύς της και στις άλλες τέσσερις δωδεκάμηνες περιόδους .

3 . Παρατηρήσεις σχετικά με την αποτελεσματικότητα του συστήματος ποσοστώσεων/εισφοράς για την αποκατάσταση της ισορροπίας στο γαλακτοκομικό τομέα Η ΚΑΤΑΣΤΑΣΗ ΤΗΣ ΑΓΟΡΑΣ

Παραδόσεις

3.1 . Όπως δείχνει ο πίνακας 1, το σύστημα ποσοστώσεων είχε άμεση επίδραση στη ποσότητα γάλακτος που συλλέγεται από τα γαλακτοκομεία, καθώς οι κτηνοτρόφοι μείωσαν τον αριθμό αγελάδων και τις πρόσθετες ζωοτροφές και αύξησαν την κατανάλωση γάλακτος στο αγρόκτημα . Στη μείωση των παραδόσεων συνέβαλαν και ο αντίξοες καιρικές συνθήκες σε ορισμένα τμήματα της Κοινότητας . Κατά την περίοδο 1984/85 υπήρξε μείωση κατά 5 % σε σχέση με τα επίπεδα αιχμής που σημειώθηκαν το 1983/84, ενώ πέντε κράτη μέλη παρουσίασαν μείωση περισσότερο από 5 %. Συνολικά οι παραδόσεις στην Ευρώπη των Δέκα ( ΕUR 10 ) με 99,5 εκατ . τόνους παρέμειναν μέσα στα όρια της συνολικής εγγυημένης ποσότητας των 99,9 εκατ . τόνων, όπως δείχνει και ο πίνακας 2 .

3.2 . Το 1985/86 όμως οι παραδόσεις αυξήθηκαν σε 100,4 εκατ . τόνους, δηλ . 1,0 εκατ . τόνους πάνω από τη συνολική εγγυημένη ποσότητα . Ανήλθαν σε ιδιαίτερα υψηλά επίπεδα κατά το δεύτερο εξάμηνο της περιόδου 1985/86, και αυτό συνεχίστηκε το 1986/87 . Κατά το πρώτο εξάμηνο της περιόδου 1986/87 οι παραδόσεις ήταν 1 % υψηλότερες από ό,τι κατά το πρώτο εξάμηνο της περιόδου 1985/86 . Ωστόσο, προς το τέλος της δωδεκάμηνης περιόδου, οι παραδόσεις μειώθηκαν τόσο που - σύμφωνα με τα τελευταία διαθέσιμα στοιχεία - για το σύνολο της περιόδου 1986/87 ήταν περίπου 0,2 % υψηλότερες από ακείνες της περιόδου 1985/86, περίπου 1,1 εκατ . τόνους παραπάνω από τη συνολική εγγυημένη ποσότητα .

3.3 . Η νέα ανοδική τάση στις παραδόσεις γάλακτος συνέπεσε με μια εξασθένηση της εξαγωγικής δραστηριότητας και στασιμότητα της εσωτερικής κατανάλωσης . Το άνοιγμα μεταξύ παραγωγής και δυνατοτήτων κατανάλωσης εκτιμήθηκε από την Επιτροπή το Νοέμβριο του 1986 σε 9,6 εκατ . τόνους γάλακτος το χρόνο ( βλ . πίνακα 3 ). Στον αριθμό αυτό περιλαμβάνονται οι ποσότητες βουτύρου παρέμβασης που διατέθηκαν ειδικά με υψηλά επιδοτημένες τιμές για εξαγωγή στην ΕΣΣΔ και στη Μέση Ανατολή, και οι ειδικές πωλήσεις στην εσωτερική αγορά Βούτυρο και αποβουτυρωμένο γάλα σε σκόνη ( ΑΓΣ )

3.4 . Η παραγωγή βουτύρου και ΑΓΣ ακολούθησε τον ίδιο ρυθμό με τις παραδόσεις . Έπειται από μια σημαντική μείωση κατά το 1984 και κατά το πρώτο εξάμηνο του 1985, η παραγωγή βουτύρου και ΑΓΣ άρχισε πάλι να αυξάνεται κατά το τελευταίο διάστημα του 1985, και αυξήθηκε ραγδαία το 1986, ταχύτερα από τις παραδόσεις γάλακτος . Από τον Ιανουάριο μέχρι το Δεκέμβριο του 1986 οι παραδόσεις γάλακτος αυξήθηκαν κατά 1,4 %, η παραγωγή βουτύρου κατά 7 % και του ΑΓΣ κατά 9 %. Αυτές οι πολύ μεγάλες αυξήσεις στην παραγωγή των προϊόντων παρέμβασης εξηγούνται σε μεγάλο βαθμό από τη μειωμένη αποτελεσματικότητα του συστήματος ποσοστώσεων/εισφοράς, αλλά εντάθηκαν περισσότερο από παράγοντες όπως η βελτίωση των καιρικών συνθηκών, η μείωση των δυνατοτήτων πώλησης για τα υπόλοιπα γαλακτοκομικά προϊόντα, ιδίως στις εξωτερικές αγορές, και η πρόσκαιρη πτώση της κατανάλωσης νωπών γαλακτοκομικών έπειτα από την καταστροφή του Τσερνομπίλ .

3.5 . Το αποτέλεσμα ήταν να ανέλθουν τα αποθέματα βουτύρου και αποβουτυρωμένου γάλακτος σε σκόνη σε επίπεδα ρεκόρ, όπως φαίνεται στον πίνακα 4. Κατά τη διάρκεια του 1986 η κατάσταση επιδεινώθηκε σημαντικά : από τον Ιανουάριο μέχρι τον Δεκέμβριο του 1986 αγοράστηκαν στην παρέμβαση 647 000 τόνοι βουτύρου, που αντιστοιχούν στο 30 % της παραγωγής . Τα δημόσια αποθέματα βουτύρου ανήλθαν από 1,0 εκατ . τόνους σε 1,3 εκατ . τόνους, και τα αποθέματα αποβουτυρωμένου γάλακτος σε σκόνη αυξήθηκαν από σχεδόν 520 000 τόνους τον Ιανουάριο σε 960 000 τόνους στα τέλη Ιουλίου, κατόπιν δε μειώθηκαν σε 772 000 τόνους στα τέλη του έτους . Σχεδόν 602 000 τόνοι αγοράστηκαν στην παρέμβαση κατά τη διάρκεια του 1986, ποσότητα που αντιστοιχεί στο 28 % της παραγωγής .

3.6 . Δεν υπάρχει προοπτική να μειωθούν σημαντικά αυτά τα αποθέματα στο εγγύς μέλλον με τα κανονικά καθεστώτα διάθεσης . Ωστόσο το Δεκέμβριο του 1986 η Επιτροπή δήλωσε στο Συμβούλιο ότι σκόπευε να εφαρμόσει ένα ειδικό πρόγραμμα διάθεσης του βουτύρου που απέβλεπε στη μείωση των αποθεμάτων σε επίπεδα που θεωρούσε φυσιολογικά . Το πρόγραμμα αυτό, που θα συνεπάγεται τη διάθεση 1 εκατ . τόνων βουτύρου κατά τα έτη 1987 και 1988, μπορεί να υλοποιηθεί μόνο με πολύ υψηλούς συντελεστές επιδότησης με εκτιμώμενο συνολικό κόστος για την Κοινότητα περίπου 3 200 εκατ . ΕCU . Η Επιτροπή πρότεινε στο Συμβούλιο να κατανεμηθεί η χρηματοδότηση αυτού του προγράμματος σε τέσσερα χρόνια, αρχίζοντας από το 1989 Εξαγωγές

3.7 . Η επιδείνωση των εξαγωγικών αγορών για την Κοινότητα ήταν σημαντική, και οι υπάρχουσες προοπτικές είναι δυσμενείς . Οι συνθήκες έχουν αλλάξει εντελώς από τα τέλη της δεκαετίας του '70 που η Κοινότητα κατόρθωσε να αυξήσει το μερίδιό της στην διευρυνόμενη παγκόσμια αγορά, ιδίως για το βούτυρο και το ΑΓΣ . Τότε η ΕΟΚ ήταν σε θέση να ανταποκριθεί ταχύτερα από τους ανταγωνιστές της στην αυξανόμενη ζήτηση από τις ανατολικοευρωπαϊκές χώρες και τα πετρελαιοπαραγωγά κράτη : η παραγωγή αυξανόταν ραγδαία, τα επίπεδα τιμών δεν συμπιέζονταν από υψηλά επίπεδα αποθεμάτων που απειλούν την αγορά, και υπήρχε πεδίο για επέκταση του μεριδίου της αγοράς με χορήγηση υψηλότερων επιστροφών για τις εξαγωγές . Τώρα η ζήτηση γαλακτοκομικών προϊόντων στην παγκόσμια αγορά είναι χαμηλή και οι ανταγωνιστές της ΕΟΚ προσπαθούν με δραστήριο τρόπο να διατηρήσουν το απόλυτο επίπεδο των πωλήσεών τους . Οι τιμές συμπιέζονται σοβαρά από το επίπεδο των αποθεμάτων που απειλεί την αγορά, και γενικά είναι κοντά στα κατώτατα επίπεδα της ΓΣΔΕ (GΑΤΤ ). Κατά συνέπεια, η δυνατότητα της ΕΟΚ να αυξήσει την ανταγωνιστικότητά της αυξάνοντας τις επιστροφές για εξαγωγή είναι πολύ περιορισμένη .

3.8 . Ενώ η Κοινότητα θα έπρεπε να προσπαθήσει με δραστήριο τρόπο να διατηρήσει, και αν είναι δυνατό να αυξήσει, το μερίδιό της στην αγορά για τα γαλακτοκομικά προϊόντα, είναι αναγκαίο να υπάρξει ρεαλισμός σχετικά με τον πιθανό όγκο εξαγωγών που μπορεί να διατηρηθεί μεσοπρόθεσμα . Με βάση τα στοιχεία των τελευταίων τεσσάρων ετών, και με τις παρούσες συνθήκες, μπορεί να επιτευχθεί το ισοδύναμο 12 εκατ . τόνων γάλακτος ( βλ . πίνακα 3 ). Ακόμη κι αυτό όμως θα είναι δύσκολο να επιτευχθεί τη στιγμή που η αγορά συμπιέζεται από υψηλά επίπεδα αποθεμάτων, και επομένως θα πρέπει, με τις σημερινές συνθήκες της αγοράς, να θεωρείται ως μέγιστη ποσότητα .

Σύνοψη της κατάστασης της αγοράς

3.9 . Για να συνοψίσουμε, λοιπόν, η εισαγωγή του συστήματος ποσοστώσεων δεν έχει μέχρι τώρα επιτύχει τη σημαντική βελτίωση του ισοζυγίου μεταξύ προσφοράς και ζήτησης που αναμενόταν. Ενώ μερικοί από τους παράγοντες που επηρέασαν αυτό το ισοζύγιο από τον Απρίλιο του 1984 είναι ανεξάρτητοι από το σύστημα ποσοστώσεων, όπως π.χ . η πτώση, σε πραγματικούς όρους, των τιμών των ζωοτροφών και η συνεχιζόμενη εξασθένηση της παγκόσμιας αγοράς, υπάρχουν ορισμένοι λόγοι για τους οποίους το σύστημα ποσοστώσεων δεν έχει επιτύχει τους σκοπούς του . Οι λόγοι αυτοί εκτίθενται στις παραγράφους που ακολουθούν .

ΕΠΙΠΕΔΟ ΤΩΝ ΠΟΣΟΣΤΩΣΕΩΝ

3.10 . Από την αρχή κιόλας η κοινοτική εγγυημένη ποσότητα καθορίστηκε σε πολύ υψηλό επίπεδο . Τα στοιχεία για το ισοζύγιο γάλακτος στον πίνακα 3 δείχνουν ότι ακόμη και το επίπεδο των 97,2 εκατ . τόνων που αναφέρθηκε στην πέμπτη αιτιολογική σκέψη του κανονισμού του Συμβουλίου ( ΕΟΚ ) αριθ . 856/84 ως επίπεδο στο οποίο θα έπρεπε να καθοριστεί η ποσότητα αυτή, "λαμβανομένης υπόψη της εσωτερικής κατανάλωσης και των σημερινών δυνατοτήτων εξαγωγής" ήταν τουλάχιστο κατά 5 εκατ . τόνους υψηλότερο από ό,τι θα έπρεπε, έχοντας σαν βάση την εμπειρία των προηγούμενων ετών και τις γνωστές προοπτικές . Στην προκειμένη περίπτωση, η ποσότητα για την πρώτη περίοδο 1984/85 ορίστηκε αρχικά από το Συμβούλιο σε 99,4 εκατ . τόνους, στους οποίους περιλαμβάνονταν μια επιπλέον ποσότητα 872 000 τόνων για το πρώτο έτος του συστήματος, καθώς και μια κοινοτική εφεδρική ποσότητα 393 000 τόνων . Το πραγματικό σύνολο αυξήθηκε και άλλο για 1984/85 σε 99,9 εκατ . τόνους με την έγκριση καθαρών μεταφορών 500 000 τόνων από τις ποσότητες απευθείας πωλήσεων στις παραδόσεις .

3.11 . Το 1985/86, η σχεδιασμένη απόσυρση του συνόλου της επιπλέον ποσότητας των 872 000 τόνων που είχε επιτραπεί για το 1984/85 περιορίστηκε στην πραγματικότητα σε μείωση μόνο 445 000 τόνων λόγω των περαιτέρω καθαρών μεταφορών 427 000 τόνων από τις ποσότητες απευθείας πωλήσεων στις παραδόσεις, ανεβάζοντας το σύνολο σε 99,5 εκατ . τόνους . Επιπλέον, σε αντίθεση με τους κανονισμούς, η Ο.Δ . της Γερμανίας, οι Κάτω Χώρες και το Βέλγιο προέβησαν σε κατανομή ποσοστώσεων σε παραγωγούς οι οποίες υπερέβαιναν τις συνολικές εγγυημένες ποσότητές τους . Στην Ο.Δ . της Γερμανίας κατανεμήθηκαν περισσότερο από 1 εκατ . τόνοι επιπλέον από την εθνική της ποσότητα των 23,4 εκατ . τόνων, στις Κάτω Χώρες 170 000 τόνοι περισσότερο από την εθνική ποσότητα των 12,3 εκατ . τόνων, και στο Βέλγιο 55 000 τόνοι περισσότερο από την εθνική του ποσότητα των 3,2 εκατ . τόνων ( βλ . σημεία 4.9 - 4.12 παρακάτω ). Έτσι οι συνολικές ποσοστώσεις που κατανεμήθηκαν κατά την περίοδο 1985/86 ήταν 100 .8 εκατ . τόνοι .

3.12 . Το Μάρτιο του 1986 το Συμβούλιο συμφώνησε να μειώσει την κοινοτική εγγυημένη ποσότητα ( εκτός από την κοινοτική εφεδρική ποσότητα και την Ισπανία ) για τις περιόδους 1987/88 και 1988/89 σε 97,1 και 96,1 εκατ . τόνους αντίστοιχα . Κι αυτές οι ποσότητες όμως φάνηκε γρήγορα ότι ήταν υπερβολικές . Γι' αυτό το λόγο, το Δεκέμβριο του 1986 το Συμβούλιο αποφάσισε να ανα-στείλει προσωρινά 4 % των ποσοστώσεων το 1987/88 και, ανάλογα με την προοπτική της αγοράς και την κατάσταση των αποθεμάτων, επιπλέον 1,5 % το 1988/89, με οικονομική αποζημίωση στους παραγωγούς για τις δύο περιόδους . Κατά συνέπεια, οι κοινοτικές εγγυημένες ποσότητες για τις περιόδους 1987/88 και 1988/89 είναι στην πραγματικότητα 93,1 εκατ . τόνοι και 90,8 εκατ . τόνοι αντίστοιχα ( χωρίς την κοινοτική εφεδρική ποσότητα και την Ισπανία ).

3.13 . Βάσει των εκτιμήσεων ισοζυγίου του γαλακτοκομικού τομέα για την περίοδο 1982 1986 που καταρτίστηκαν από την Επιτροπή και παρουσιάστηκαν στις δύο ανακοινώσεις προς το Συμβούλιο τον Σεπτέμβριο και το Νοέμβριο του 1986 ( βλ . πίνακα 3 ), η μέση εσωτερική κατανάλωση στην Κοινότητα είναι κατά προσέγγιση 85 εκατ . τόνοι ετησίως, με εξαγωγές 12 εκατ . τόνων ετησίως . και οι δύο αυτοί αριθμοί συμπεριλαμβάνουν τις ειδικές πωλήσεις βουτύρου από την παρέμβαση ( βλ . σημείο 3.3 παραπάνω ), καθώς και τα κανονικά προγράμματα για επιδοτούμενη διάθεση ΑΓΣ και βουτύρου τόσο από την παρέμβαση όσο και από την αγορά . Αν ληφθούν οι εισαγωγές και οι απευθείας πωλήσεις στα επίπεδά τους του 1985 και του 1986, δηλ . 2,4 εκατ . τόνους και 3,4 εκατ . τόνους αντίστοιχα, οι παραδόσεις θα πρέπει να μειωθούν σε 91 εκατ . τόνους αν θέλουμε να εξαλείψουμε τη διαρθρωτική έλλειψη ισορροπίας, χωρίς περαιτέρω αυξήσεις στα υφιστάμενα επίπεδα της επιδότησης για να αυξηθεί η κατανάλωση στην αγορά . Αν θέλαμε να μη υπάρξει ανάγκη για ειδικές επιδοτημένες πωλήσεις βουτύρου από την παρέμβαση, το επίπεδο στόχου για τις παραδόσεις θα έπρεπε να κατέβει στα 87 εκατ . τόνους περίπου .

3.14 . Μένει να δούμε κατά πόσο οι μειώσεις της κοινοτικής εγγυημένης ποσότητας που συμφωνήθηκαν το Δεκέμβριο του 1986 θα κατεβάσουν τις πραγματικές παραδόσεις στο επίπεδο στο οποίο εξαλείφεται η διαρθρωτική έλλειψη ισορροπίας . Αυτό εξαρτάται σε μεγάλο βαθμό από τα στοιχεία του συστήματος ποσοστώσεων που εξετάζονται παρακάτω στα σημεία 3.15 3.26, τα οποία επηρεάζουν την τάση των παραδόσεων να υπερβούν τις ποσοστώσεις ή να είναι κατώτερες από αυτές .

ΑΠΟΤΡΕΠΤΙΚΟ ΑΠΟΤΕΛΕΣΜΑ ΤΗΣ ΕΙΣΦΟΡΑΣ

Επίπτωση στο μεμονωμένο παραγωγό

3.15 . Η εισφορά για παραδόσεις που υπερβαίνουν την ποσόστωση προβλεπόταν να είναι αρκετά υψηλή για να αποτρέψει την υπέρβαση από τους παραγωγούς των ποσοστώσεών τους . Καθορίστηκε στο 75 % της ενδεικτικής τιμής του γάλακτος για την εναλλακτική λύση Α, και 100 % για την εναλλακτική λύση Β . Ο λόγος για τον καθορισμό διαφορετικών συντελεστών αρχικά είναι ότι με την εναλλακτική λύση Α ο παραγωγός πληρώνει την εισφορά απευθείας για τις ποσότητες που παραδίδει επιπλέον, ενώ με την εναλλακτική λύση Β ο αγοραστής πληρώνει αρχικά για υπέρβαση που είναι το καθαρό υπόλοιπο των επί πλέον και επί έλαττον παραδόσεων όλων των παραγωγών . Με τις ρυθμίσεις που έχουν υιοθετήσει όλα τα κράτη μέλη που χρησιμοποιούν την εναλλακτική λύση Β ( εκτός από τη Δανία ), όταν επανεισπράττεται το ποσό της εισφοράς από τους παραγωγούς που έχουν υπερβεί τις ποσοστώσεις τους, ο πραγματικός συντελεστής εισφοράς ανά χιλιόγραμμο που καταβάλλει ο παραγωγός είναι μικρότερος από αυτόν που πληρώνει ο αγοραστής . Αυτό είναι γνωστό ως μετριασμός της εισφοράς ( LΕVΥ DΙLUΤΙΟΝ ) και επεξηγείται με ένα παράδειγμα στο παράρτημα .

3.16 . Υπολογιζόταν ότι η υψηλότερη εισφορά της εναλλακτικής λύσης Β θα κατέληγε στον ίδιο περίπου πραγματικό συντελεστή εισφοράς για τους παραγωγούς και με τις δύο εναλλακτικές λύσεις, όπως γίνεται στο τρίτο παράδειγμα της εναλλακτικής λύσης Β που υπάρχει στο παράρτημα . Με το 75 % της ενδεικτικής τιμής του γάλακτος αναμενόταν επίσης ότι η εισφορά θα είχε σοβαρά αποτρεπτικό αποτέλεσμα, καθώς θα υπερέβαινε το οριακό εισόδημα από την παραγωγή επιπλέον της ποσόστωσης .

3.17 . Στην προκειμένη περίπτωση, ο πραγματικός συντελεστής της εισφοράς που πληρώθηκε από παραγωγούς που υπερέβαιναν τις ποσοστώσεις τους το 1985/86 στα περισσότερα κράτη μέλη μετριάστηκε σε εξαιρετικό βαθμό από δύο παράγοντες :

α ) η διαφοροποίηση 75/100 % ήταν τελείως ανεπαρκής ως μέσο εξίσωσης του πραγματικού συντελεστή εισφοράς που πληρώνουν οι παραγωγοί και με τις δύο εναλλακτικές λύσεις .

β ) η τροποποίηση των κανονισμών που επιτρέπει στα κράτη μέλη να συμψηφίζουν, για μία δεδομένη περίοδο υπό ποσόστωση, τις επί πλέον και τις επί έλαττον παραδόσεις μεταξύ παραγωγών ή αγοραστών, έδωσε τη δυνατότητα σε ορισμένα κράτη μέλη που χρησιμοποιούν την εναλλακτική λύση Α ή Β να μετριάσουν τον πραγματικό συντελεστή εισφοράς : πράγματι η τροποποίηση αυτή αναίρεσε μεγάλο μέρος της αιτιολογίας για διαφορετικούς συντελεστές εισφοράς στις δύο εναλλακτικές λύσεις .

3.18 . Ο πίνακας 5 παρουσιάζει, όσο το επιτρέπουν τα διαθέσιμα στοιχεία, την επίπτωση του μετριασμού της εισφοράς στους συντελεστές της εισφοράς που κατέβαλαν οι παραγωγοί που είχαν υπερβεί τις ποσοστώσεις τους κατά την περίοδο 1985/86 . Έτσι αποδεικνύεται ότι :

α ) η Ο.Δ . της Γερμανίας και οι Κάτω Χώρες, κράτη που χρησιμοποιούν την εναλλακτική λύση Α, δεν εφάρμοσαν συμψηφισμό ποσοστώσεων κατά την περίοδο 1985/86 : οι παραγωγοί τους πλήρωσαν εισφορά με πλήρη συντελεστή 75 % της ενδεικτικής τιμής .

β ) με την εναλλακτική λύση Β, οι πραγματικοί συντελεστές εισφοράς που πλήρωνε ο παραγωγός παρουσίαζαν μεγάλες αποκλίσεις, ανάλογα με τις ιδιαίτερες περιστάσεις και την κατάστασή του : σε μια ακραία περίπτωση, αν ένας αγοραστής δεν είχε υπερβεί την ποσόστωσή του, δεν υπήρχε υποχρέωση καταβολής εισφοράς, οπότε οι παραγωγοί που παρέδιδαν σε τέτοιους αγοραστές καθ' υπέρβαση των ποσοτήτων τους απέφευγαν τελείως την εισφορά .

γ ) στις περιπτώσεις που οι αγοραστές κατέβαλλαν εισφορά με την εναλλακτική λύση, Β, ο μετριασμός της εισφοράς για τον παραγωγό ήταν πολύ μεγαλύτερος από αυτόν που συνεπάγεται η διαφοροποίηση 100 %/75 %.

δ ) ο συνδυασμός της εναλλακτικής λύσης Β με τον συμψηφισμό των ποσοστώσεων μπορεί να μειώσει την εισφορά σε πολύ χαμηλό πράγματι συντελεστή : μέσα στο Ηνωμένο Βασίλειο, οι παραγωγοί που παρέδιδαν στο ΜΙLΚ ΜΑRΚΕΤΙΝG ΒΟΑRD της Αγγλίας και της Ουαλίας πλήρωναν εισφορά με πραγματικό συντελεστή 0,1341 πέννες/χυρ ., που είναι πολύ λιγότερο από 1 % της ενδεικτικής τιμής του γάλακτος .

3.19 . Έτσι στις περιπτώσεις που εφαρμοζόταν η εναλλακτική λύση Β και/ή συμψηφισμός ποσοστώσεων, οι παραγωγοί μπορούσαν σε μεγάλο βαθμό να αποφύγουν την επίπτωση της εισφοράς . Με τις συνθήκες αυτές μειώνεται ουσιαστικά το αντικίνητρο για παράδοση γάλακτος καθ' υπέρβαση της ποσόστωσης .

Επίπτωση στη συνολική παραγωγή

3.20 . Το Συνέδριο προσπάθησε να αναλύσει την έκταση των επιπλέον παραδόσεων μεμονωμένων παραγωγών κατά την περίοδο 1985/86 για να διαπιστώσει σε ποιο βαθμό ο αυξημένος μετριασμός της εισφοράς μειώνει την αποτρεπτική επίπτωση στην παραγωγή . Δυστυχώς, με την εναλλακτική λύση Β τα κράτη μέλη δεν είναι υποχρεωμένα να συγκεντρώνουν στατιστικά στοιχεία σε επίπεδο παραγωγού, ενώ η Ο.Δ . της Γερμανίας που εφάρμοζε την εισφορά με την εναλλακτική λύση Α άμεσα, χωρίς κανένα μετριασμό, δεν συγκεντρώνει στατιστικά στοιχεία για τις ποσοστώσεις και παραδόσεις κατά παραγωγό, παρά τις σχετικές απαιτήσεις του άρθρου 12 του κανονισμού της Επιτροπής ( ΕΟΚ ) αριθ . 1371/84 ( βλ . σημείο 5.12 παρακάτω για παρατηρήσεις σχετικά με την επάρκεια των πληροφοριών διαχείρισης ). Επομένως δεν είναι δυνατό να παρουσιαστεί ολοκληρωμένη ανάλυση . Ωστόσο τα στοιχεία που υπάρχουν δείχνουν ότι στις περιπτώσεις που η εισφορά μετριαζόταν σημαντικά οι παραγωγοί ήταν διατεθειμένοι να υπερβούν τις ποσοστώσεις τους κατά σημαντικές ποσότητες . Στο Ηνωμένο Βασίλειο, τη Δανία και το Βέλγιο, στα 32 %, 44 % και 38 % αντίστοιχα των παραγωγών που είχαν υπερβεί τις ποσοστώσεις τους, η υπέρβαση ήταν κατά 10 % και περισσότερο, ενώ στις Κάτω Χώρες, όπου δεν υπήρχε μετριασμός της εισφοράς, μόνο από το 8 % υπήρξαν τέτοιες υπερβάσεις . Υπάρχουν επίσης ορισμένες μικρές ενδείξεις από τη Γαλλία ότι στις περιοχές όπου κατά την περίοδο 1985/86 ο πραγματικός συντελεστής εισφοράς που πληρωνόταν ήταν χαμηλός, ή δεν πληρωνόταν καθόλου εισφορά, οι παραγωγοί είχαν την τάση να το αναπληρώσουν το 1986/87 και αύξησαν την παραγωγή αρκετά γρήγορα, ενώ στις περιοχές όπου η εισφορά ήταν υψηλότερη και το καθαρό εισόδημα των αγροτών είχε πληγεί σοβαρά η παραγωγή δεν αυξανόταν τόσο γρήγορα .

3.21 . Εφόσον θα ισχύει η εναλλακτική λύση Β και ο συμψηφισμός ποσοστώσεων, οι παραγωγοί μπορούν να περιμένουν ότι θα υπάρχουν πάντοτε επί έλαττον παραδόσεις να συμψηφιστούν, τουλάχιστον κατά ένα μέρος, με τις δικές τους επί πλέον παραδόσεις . Αυτό σημαίνει ότι με την εναλλακτική λύση Β και τον συμψηφισμό ποσοστώσεων επωφελούνται οι παραγωγοί που αναλαμβάνουν εσκεμμένα τον κίνδυνο να παραδίδουν ποσότητες μεγαλύτερες από την ποσόστωσή τους, σε βάρος εκείνων που παίρνουν τα μέτρα τους για να μείνουν μέσα στις ποσοστώσεις τους . Μπορεί να αντιτείνει κανείς ότι καθώς οι παραγωγοί θα αποκτούν πείρα με το σύστημα ποσοστώσεων, όλο και περισσότεροι από αυτούς που παραδίδουν μικρότερες ποσότητες θα παράγουν ποσότητες πλησιέστερες προς την ποσόστωσή τους, μειώνοντας έτσι την επίπτωση του συμψηφισμού . Αυτό ίσως να συμβεί, αλλά παραμένει άγνωστο σε τι επίπεδο θα σταθεροποιηθούν οι επί έλαττον παραδόσεις . Θα υπάρχουν πάντοτε μερικοί παραγωγοί των οποίων οι παραδόσεις θα μειώνονται για λόγους προσωπικούς, υγείας των ζώων, ή άλλους, καθώς και παράγοντες όπως αντίξοες καιρικές συνθήκες της περιοχής . Γενικά, με την εναλλακτική λύση Β, όσο πιο μεγάλος είναι ο αγοραστής, τόσο πιο μεγάλο είναι το περιθώριο για συμψηφισμό μεταξύ επί ελάττον και επί πλέον παραδόσεων : έτσι οι παραγωγοί στο Ηνωμένο Βασίλειο, όπου οι ΜΙLΚ ΜΑRΚΕΤΙΝG ΒΟΑRD με τη συγκεντρωτική δομή τους ενεργούν ως αγοραστές, τείνουν να επωφεληθούν σε μεγαλύτερο βαθμό από ό,τι οι παραγωγοί π.χ . στη Γαλλία ή στο Λουξεμβούργο . Επίσης, μέσα σ'ένα κράτος μέλος, οι παραγωγοί που παραδίδουν σε μεγάλους αγοραστές τείνουν να επωφελούνται περισσότερο από εκείνους που παραδίδουν σε μικρούς αγοραστές .

3.22 . Το αποτέλεσμα είναι να υπάρχει μια διαρθρωτική τάση των γαλακτοπαραγωγών να παράγουν περισσότερο από την εθνική ποσότητα αν ο συντελεστής της εισφοράς που πληρώνουν για τις ατομικές τους επί πλέον παραδόσεις εξακολουθεί να είναι χαμηλότερος από το οριακό εισόδημά τους από την παραγωγή γάλακτος .

Τροποποιήσεις του συστήματος καθορισμού τηςυποχρέωσης καταβολής εισφοράς

3.23 . Η απόφαση που ελήφθη το Δεκέμβριο του 1986 να υιοθετηθεί το δανικό σύστημα υπολογισμού της υποχρέωσης για καταβολή εισφοράς αποσκοπεί στη διατήρηση της παραγωγής μέσα στα πλαίσια της εθνικής ποσότητας . Με το δανικό σύστημα, αντί να καλύψει η συνολική υποχρέωση εισφοράς όλους τους παραγωγούς που έχουν υπερβεί τις ποσοστώσεις τους, με μετριασμό του πραγματικού συντελεστή εισφοράς που πληρώνεται σε κάθε χιλιόγραμμο της ποσότητας που υπερβαίνει την ποσόστωση ( βλ . σημείο 3.15 και παράρτημα ), οι αρχές υπολογίζουν στο τέλος του έτους κατά πόσες ποσοστιαίες μονάδες μπορούν να αυξήσουν την ποσόστωση κάθε παραγωγού που σημείωσε υπέρβαση, μεταβιβάζοντάς του προσωρινά την αχρησιμοποίητη ποσόστωση παραγωγών που παρέδωσαν λιγότερο . Μόνο όσοι παραγωγοί παραδώσουν ποσότητες που πάλι υπερβαίνουν την αναπροσαρμοσμένη ποσόστωση πληρώνουν εισφορά, με τον πλήρη, μη μετριασμένο συντελεστή για τις επί πλέον ποσότητες . Έτσι το 1985/86 στη Δανία υπήρχαν αρκετές αχρησιμοποίηστες ποσοστώσεις που έδωσαν τη δυνατότητα να προστεθεί 34,3 % στην αρχική ποσόστωση κάθε παραγωγού που είχε υπερβεί τη δική του : από 17 700 παραγωγούς ( 62 % των δανών γαλακτοπαραγωγών ), των οποίων οι παραδόσεις υπερέβησαν τις αρχικές ποσοστώσεις τους για το 1985/86, μόνο 326 παραγωγοί, των οποίων οι παραδόσεις υπερέβαιναν τις αρχικές ποσοστώσεις τους περισσότερο από 34,3 % πλήρωσαν εισφορά, προς 100 % της ενδεικτικής τιμής του γάλακτος για τις ποσότητες επί πλέον των αναπροσαρμοσμένων ποσοστώσεών τους .

3.24 . Το σύστημα αυτό έχει το πλεονέκτημα ότι ρίχνει το βάρος της εισφοράς στους παραγωγούς που υπερβαίνουν κατ' αναλογία περισσότερο τις ποσοστώσεις τους, και το γεγονός ότι αποβλέπει στο να εξασφαλίσει ότι η εισφορά που καταβάλλεται στις παραδόσεις που υπερβαίνουν την αναπροσαρμοσμένη ποσόστωση θα εξανεμίσει το οριακό εισόδημα από τις παραδόσεις αυτές, τείνει, τουλάχιστον κατ' αρχήν, να περιορίσει τις συνολικές παραδόσεις μέσα στα πλαίσια της εθνικής ποσότητας .

3.25 . Από την άλλη μεριά, η επανείσπραξη της εισφοράς με τον τρόπο αυτό έχει άλλες συνέπειες, όπως π.χ .:

α ) λόγω αναπόφευκτων μεμονωμένων ανωμαλιών που έχουν ανακύψει κατά την κατανομή των ποσοστώσεων σε παραγωγούς με διαφορετικές συνθήκες σύμφωνα με μια σειρά κριτηρίων περιορισμένης ελαστικότητας, ορισμένοι παραγωγοί στάθηκαν λιγότερο τυχεροί από άλλους στην ποσότητα ποσόστωσης που έλαβαν σε σχέση με τις ανάγκες τους : αυτοί οι λιγότερο τυχεροί παραγωγοί, καθώς και εκείνοι που συνέχισαν να αυξάνουν ανεύθυνα την παραγωγή τους για να εκμεταλλευθούν τις αδυναμίες του συστήματος, τιμωρούνται αυστηρά .

β ) η συντριπτική πλειοψηφία των παραγωγών που υπερβαίνουν την ποσόστωσή τους δεν πληρώνει καθόλου εισφορά .

γ ) η έννοια των μεμονωμένων ποσοστώσεων, η οποία έχει ήδη αποδυναμωθεί με την εισαγωγή του συμψηφισμού ποσοστώσεων, υπονομεύεται ακόμη περισσότερο, ενώ ενισχύεται η έννοια των εθνικών ποσοστώσεων .

3.26 . Το Συνέδριο έχει υπόψη του ότι τα κράτη μέλη που έχουν υιοθετήσει την εναλλακτική λύση Β και εκείνα που είναι υπέρ της διατήρησης του συμψηφισμού ποσοστώσεων κρίνουν ότι η ελαστικότητα που παρέχουν είναι ουσιώδης για να δοθεί η δυνατότητα για περαιτέρω αναδιάρθρωση του γαλακτοκομικού τομέα και για να μην αποβεί πολύ δύσκαμπτο το σύστημα ποσοστώσεων . Επιπλέον όπως έχει δείξει αυτό το τμήμα της έκθεσης, η παρεχόμενη ελαστικότητα μπορεί να ποικίλλει πολύ και να είναι άνιση τόσο μεταξύ όσο και εντός των κρατών μελών . Θα μπορούσε όμως να υπάρξει ο αναγκαίος βαθμός ελαστικότητας με περισσότερο κατευθυνόμενο τρόπο μέσα στα πλαίσια ενός συστήματος ποσοστώσεων βασισμένου αποκλειστικά στο επίπεδο παραγωγού ( δηλ . εναλλακτική λύση Α ).

ΕΙΣΦΟΡΑ ΚΑΙ ΧΡΗΜΑΤΟΔΟΤΗΣΗ ΤΗΣ ΔΙΑΘΕΣΗΣ ΤΟΥ ΠΛΕΟΝΑΣΜΑΤΟΣ

3.27 . Μολονότι η εισφορά δεν αντιμετωπιζόταν αρχικά σαν μέσο αύξησης των εσόδων, η πρώτη αιτιολογική σκέψη του κανονισμού του Συμβουλίου ( ΕΟΚ ) αριθ.857/84 προβλέπει ότι το δημοσιονομικό κόστος της διάθεσης παραδόσεων που υπερβαίνουν τις ποσοστώσεις θα έπρεπε να καλυφθεί με το προϊόν της εισφοράς . Μολονότι ο στόχος αυτός παραμένει στον κανονισμό, έχει επιτευχθεί μόνο κατά ένα μέρος εξ αιτίας του μετριασμού της εισφοράς με την εναλλακτική λύση Β και εξ αιτίας των τροποποιήσεων που έγιναν το 1985 στους κανονισμούς, οι οποίες επιτρέπουν, πρώτον, το συμψηφισμό ποσοστώσεων και, δεύτερον, την κατανομή εντός των κρατών μελών της εισπραττόμενης εισφοράς για χρηματοδότηση των εθνικών καθεστώτων εγκατάλειψης της παραγωγής, στο βαθμό που οι πραγματικές παραδόσεις δεν υπερβαίνουν την εθνική ποσότητα.

3.28 . Αποτέλεσμα και των δύο αυτών τροποποιήσεων είναι το μεγαλύτερο μέρος της εισφοράς, που αρχικά προοριζόταν να καταβάλλεται στο ΕΓΤΠΕ για χρηματοδότηση της διάθεσης του πλεονάσματος, να κρατείται στα κράτη μέλη . Στην περίπτωση συμψηφισμού των ποσοστώσεων η εισφορά κρατείται ουσιαστικά από εκείνους τους παραγωγούς με επί πλέον παραδόσεις οι οποίοι διαφορετικά θα την είχαν πληρώσει . Στις περιπτώσεις που εισπράττεται η εισφορά, μπορεί να χρησιμοποιηθεί για να χρηματοδοτηθούν οι πριμοδοτήσεις εγκατάλειψης της παραγωγής, μεταβιβάζοντας έτσι το όφελος από την εισφορά που κατέβαλαν οι παραγωγοί επί πλέον ποσοτήτων σε εκείνους που εγκαταλείπτουν την παραγωγή, χωρίς να μειώνεται πραγματικά το γενικό επίπεδο της παραγωγής, τα κράτη μέλη δεν εμποδίστηκαν να ανακατανείμουν τις ποσοστώσεις που εξαγοράστηκαν με τον τρόπο αυτό .

3.29 . Στην προκειμένη περίπτωση, μόνο δύο κράτη μέλη, η Ο.Δ . της Γερμανίας και οι Κάτω Χώρες, έχουν επωφεληθεί από τη διάταξη για να χρηματοδοτήσουν τις πριμοδοτήσεις εγκατάλειψης της παραγωγής με το προϊόν της εισφοράς . Και στις δύο περιπτώσεις χορήγησαν ποσοστώσεις καθ' υπέρβαση των εθνικών ποσοτήτων τους κατά παράβαση του άρθρου 5 γ, παράγραφος 3, του κανονισμού του Συμβουλίου ( ΕΟΚ ) αριθ . 804/68 ( βλ . σημεία 4.11 - 4.14 ). Χρησιμοποίησαν το προϊόν της εισφοράς για να εξαγοράσουν τις ποσοστώσεις εκείνων που εγκατέλειψαν την παραγωγή, με σκοπό να επαναφέρουν το κατανεμηθέν σύνολο στα όρια των εθνικών ποσοτήτων τους . Και στις δύο περιπτώσεις όμως η κατανεμηθείσα ποσόστωση παραμένει πάνω από τα όρια αυτά .

3.30 . Στον πίνακα 6 παρουσιάζονται οι λογαριασμοί του προϋπολογισμού σχετικά με το προϊόν της εισφοράς και τη χρησιμοποίησή του για χρηματοδότηση των πριμοδοτήσεων εγκατάλειψης της παραγωγής . Από τα στοιχεία αυτά προκύπτει ότι από την εισφορά που εισπράχθηκε για τις περιόδους 1984/85 και 1985/86, 81,2 εκατ . ΕCU χρησιμοποιήθηκαν για χρηματοδότηση πριμοδοτήσεων εγκατάλειψης, και μόνο 212,9 εκατ. ΕCU ήταν διαθέσιμα για τη διάθεση των πλεονασμάτων . Μαζί με τα στοιχεία αυτά θα πρέπει να ληφθεί υπόψη το εκτιμώμενο κόστος για τον προϋπολογισμό, τουλάχιστον 2 688 εκατ . ΕCU, για τη διάθεση του πλεονάσματος 9,6 εκατ . τόνων στην παραγωγή γάλακτος το 1986, και οι συνολικές δαπάνες για το 1985 στο γαλακτοκομικό τομέα, ύψους 6 571 εκατ . ΕCU .

3.31 . Η Επιτροπή υπολογίζει ότι το οριακό κόστος προϋπολογισμού για τη διάθεση του πλεονάσματος της γαλακτοκομικής παραγωγής ισοδυναμεί χονδρικά με την ενδεικτική τιμή του γάλακτος, 278,4 ΕCU/τόνο κατά την περίοδο 1986/87 . Επομένως, με τη λογική της Επιτροπής, χρειάζεται πραγματικός συντελεστής εισφοράς 100 % της ενδεικτικής τιμής του γάλακτος για να καλυφθεί με το προϊόν της εισφοράς το κόστος διάθεσης των ποσοτήτων που παραδίδονται καθ' υπέρβαση των ποσοστώσεων . Με τις συνθήκες αυτές, οι συντελεστές εισφοράς που εφαρμόστηκαν για τις γαλακτοκομικές περιόδους 1984/85, 1985/86 και 1986/87, που υποτίθεται ότι ήταν 75 % της ενδεικτικής τιμής και για τις δύο εναλλακτικές λύσεις, Α και Β ( βλ . σημεία 3.15 και 3.16 παραπάνω ), δεν επαρκούσαν για να καλύψουν το πλήρες οριακό κόστος διάθεσης για τον προϋπολογισμό . Στις αποφάσεις που έλαβε το Δεκέμβριο του 1986 το Συμβούλιο καθόρισε το συντελεστή εισφοράς στο 100 % της ενδεικτικής τιμής του γάλακτος και για τις δύο εναλλακτικές λύσεις .

3.32 . Οι υπολογισμοί του Συνεδρίου δείχνουν ότι, επί του παρόντος, βάσει ορισμένων υποθέσεων για τις πιθανές διεξόδους διάθεσης του πλεονάσματος και του χρονικού διαστήματος κατά το οποίο θα πρέπει αυτό να μείνει αποθηκευμένο ως βούτυρο και ΑΓΣ, το οριακό κόστος του προϋπολογισμού μπορεί να ανέλθει σε περισσότερο από 300/τόνο ισοδυνάμου γάλακτος .

4 . Παρατηρήσεις για την εφαρμογή του συστήματος από τα κράτη μέλη ΕΠΙΛΟΓΗ ΕΝΑΛΛΑΚΤΙΚΗΣ ΛΥΣΗΣ

4.1 . Όλα τα κράτη μέλη εκτός από την Ο.Δ . της Γερμανίας, τις Κάτω Χώρες και το Βέλγιο υιοθέτησαν την εναλλακτική λύση Β . Η επιλογή της εναλλακτικής λύσης δεν προκάλεσε καμιά βασική διαφορά στον τρόπο με τον οποίο τα κράτη μέλη χορήγησαν και διαχειρίστηκαν ποσοστώσεις . σε όλα τα κράτη μέλη ανεξάρτητα από την εναλλακτική λύση που επέλεξαν, οι ποσοστώσεις πρέπει να καθορίζονται στο επίπεδο του κάθε παραγωγού . Και αυτό διότι :

α ) οι διατάξεις των κοινοτικών κανονισμών που αφορούν χορήγηση ποσοστώσεων αναφέρονται κυρίως στους παραγωγούς μάλλον και παρά στους αγοραστές .

β ) σύμφωνα με την εναλλακτική λύση Β ζητείται από τους αγοραστές να κατανείμουν τις ποσοστώσεις τους μεταξύ των παραγωγών τους έτσι ώστε να μπορεί να εισπραχθεί από αυτούς οποιαδήποτε εισφορά όπως ορίζεται στους κανονισμούς .

4.2 . Επιπλέον, σύμφωνα και με τις δύο εναλλακτικές λύσεις Α και Β τα γαλακτοκομεία ασκούν ένα σημαντικό διοικητικό ρόλο στη διαχείριση των ποσοστώσεων εφόσον έχουν λεπτομερή στοιχεία παραγωγών για τις παραδόσεις .

4.3 . Με τις συνθήκες αυτές δεν υπάρχει κανένας πειστικός διοικητικός ή διαχειριστικός λόγος γιατί δεν μπορεί να εφαρμοστεί η εναλλακτική λύση Α σε όλα τα κράτη μέλη .

ΕΠΑΡΚΗΣ ΕΦΑΡΜΟΓΗ ΤΟΥ ΣΥΣΤΗΜΑΤΟΣ ΑΠΟ ΤΑ ΚΡΑΤΗ ΜΕΛΗ

4.4 . Από την εξέταση του Συνεδρίου αποδείχθηκε ότι γενικά τα κράτη μέλη αφιέρωσαν σημαντικούς πόρους σε εθνικό και τοπικό επίπεδο για την εφαρμογή του συστήματος σύμφωνα με τους κανονισμούς και από πολλές απόψεις οι ρυθμίσεις που υιοθετήθηκαν είναι ικανοποιητικές σύμφωνα με τους ισχύοντες κανονισμούς . Εντούτοις, υπάρχουν εξαιρέσεις οι κυριότερες από τις οποίες εξετάζονται συνοπτικά παρακάτω .

Μη εφαρμογή του συστήματος από την Ιταλία

4.5 . Η Ιταλία δεν έχει ακόμη εφαρμόσει το σύστημα ποσοστώσεων/εισφοράς λόγω της έλλειψης βασικών στατιστικών στοιχείων και διοικητικών πόρων αναγκαίων για την εφαρμογή, λαμβανομένου υπόψη του πολύ μεγάλου αριθμού των μικρών παραγωγών . Η Επιτροπή εκτίμησε προσωρινά ότι οι παραδόσεις το 1984/85 παρέμειναν μέσα στις εθνικές ποσότητες των 8.8 . εκατ . τόνων, άλλα ότι οι παραδόσεις το 1985/86 ξεπέρασαν την εθνική ποσότητα κατά 33 000 τόνους .

4.6 . Κατά τη διάρκεια του 1984 και 1985 οι ιταλικές αρχές διεξήγαγαν μια μελέτη για τους γαλακτοπαραγωγούς σαν πρώτο βήμα για τον καθορισμό εθνικών εκτελεστικών μέτρων, αλλά μέχρι σήμερα δεν έχει δημοσιευτεί κανένα αποτέλεσμα και δεν έχει θεσπιστεί κανένα εθνικό εκτελεστικό μέτρο .

4.7 . Με 8,8 εκατ . τόνους το 1985/86, η εθνική ποσότητα της Ιταλίας για παραδόσεις σε γαλακτοκομεία ανέρχεται σε 8 % περίπου του συνόλου ΕUR 10 - είναι η πέμπτη μεγαλύτερη γαλακτοπαραγωγός χώρα της Κοινότητας . Έχει τις μεγαλύτερες ποσοστώσεις απευθείας πωλήσεων αντιπροσωπεύοντας το 33 % του κοινοτικού συνόλου με 1 116 000 τόνους. Για το λόγο αυτό είναι πολύ δυσάρεστο να μην έχουν θεσπιστεί στην Ιταλία εθνικά εκτελεστικά μέτρα . Η Επιτροπή κίνησε τη διαδικασία για παράβαση σύμφωνα με το άρθρο 169 της συνθήκης ΕΟΚ .

Μέτρα που μειώνουν την αποτελεσματικότητα της εφαρμογής

4.8 . Σε άλλα κράτη μέλη έχουν γίνει συγκεκριμένες αποκλίσεις από τους κοινοτικούς κανονισμούς που οδήγησαν στη μείωση της αποτελεσματικότητας του συστήματος ποσοστώσεων . Οι σημαντικότερες από τις αποκλίσεις αυτές είναι :

α ) η επιπλέον κατανομή μεμονωμένων ποσοστώσεων πάνω από τις εθνικές εγγυημένες ποσότητες από την Ο.Δ . της Γερμανίας, τις Κάτω Χώρες και το Βέλγιο .

β ) ρυθμίσεις για να μειωθεί η οφειλή εισφοράς για την Γαλλία και τη Δανία .

Επιπλέον κατανομή ποσοστώσεων από την Ο.Δ . της Γερμανίας, τις Κάτω Χώρες και το Βέλγιο

4.9 . Στον πίνακα 7 εμφανίζεται ότι και για το 1984/85 και 1985/86 η Ο.Δ . της Γερμανίας και οι Κάτω Χώρες χορήγησαν ποσοστώσεις σε μεμονωμένους παραγωγούς πάνω από τις εθνικές ποσότητες . Το Βέλγιο επίσης χορήγησε επιπλέον ποσόστωση το 1985/86 . Στην περίπτωση της Ο.Δ . της Γερμανίας η έκταση της επιπλέον κατανομής ήταν 1,2 εκατ . τόνοι πάνω από την εθνική ποσότητα των 23,5 εκατ . τόνων ( 5 %) το 1984/85, και 1,1 εκατ . τόνοι πάνω από την εθνική ποσότητα των 23,4 εκατ . τόνων ( 4,6 %) το 1985/86 . Στην περίπτωση των Κάτω Χωρών η επιπλέον κατανομή ήταν 117 000 τόνοι πάνω από την εθνική ποσότητα των 12,1 εκατ . τόνων ( 1,0 %) το 1984/85 και 170 000 τόνοι πάνω από την εθνική ποσότητα των 12,0 εκατ . τόνων ( 1,4 %) το 1985/86 . Για το Βέλγιο 55 000 τόνοι χορηγήθηκαν πάνω από την εθνική ποσότητα αναφοράς των 3,2 εκατ . τόνων ( 1,7 %) το 1985/86 . Η επιπλέον κατανομή αυτή αντιβαίνει στο άρθρο 5 γ 4.10 . Και στις δύο περιπτώσεις της Ο.Δ . της Γερμανίας και των Κάτω Χωρών οι επιπλέον αυτές κατανομές έγιναν διότι, μετά την αρχική χορήγηση των βασικών ποσοστώσεων στους παραγωγούς, δεν έμεινε αρκετό απόθεμα για να αντιμετωπιστούν οι χορηγήσεις για "ειδικές περιπτώσεις" σύμφωνα με τα άρθρα 3 και 4 του κανονισμού του Συμβουλίου ( ΕΟΚ ) αριθ . 857/84 . Τα αντίστοιχα κράτη μέλη, αντί να περιορίσουν τις πρόσθετες χορηγήσεις, ή να μειώσουν τις χορηγήσεις των βασικών ποσοστώσεων άφησαν να ανέβουν οι ποσοστώσεις πάνω από τις εγγυημένες ποσότητες . Στην περίπτωση του Βελγίου, η επιπλέον κατανομή είναι τεχνικού χαρακτήρα που προέκυψε από λανθασμένο χειρισμό από τις βελγικές αρχές ενός μέρους των ποσοτήτων ποσόστωσης που αγοράστηκαν στα πλαίσια του πραγράμματος εγκατάλειψης της γαλακτοκομικής παραγωγής .

4.11 . Στην περίπτωση της Ο.Δ . της Γερμανίας το1985/86 ένα αποτέλεσμα της επιπλέον κατανομής είναι ότι ενώ οι συνολικές παραδόσεις ξεπέρασαν την εθνική ποσότητα κατά 296 000 τόνους, οι επιπλέον παραδόσεις πάνω από την ποσόστωση που χορηγείται από ιδιώτες ανέρχονται μόνο σε 269 000 τόνους . Σύμφωνα με τους κανονισμούς οι παραγωγοί είναι εκείνοι που είναι υποχρεωμένοι να καταβάλλουν εισφορά για τις παραδόσεις τους που είναι πάνω από τις ποσοστώσεις, πράγμα το οποίο σημαίνει ότι δεν υπάρχει συγκεκριμένη υποχρέωση μεμονωμένων παραγωγών για τη διαφορά των 27 000 τόνων 4.12 . Στην περίπτωση της Ο.Δ . της Γερμανίας και των Κάτω Χωρών η Επιτροπή κίνησε διαδικασία για παράβαση σύμφωνα με το άρθρο 169 της συνθήκης ΕΟΚ . Τον Μάρτιο του 1987 η Επιτροπή αποφάσισε να μη συνεχίσει τα μέτρα αυτά, ύστερα από τις υποχρεώσεις που ανέλαβαν οι αρχές των Κάτω Χωρών και της Ο.Δ . της Γερμανίας σχετικά με τα έτη που καλύπτει η ποσόστωση 1987/88 και 1988/89 . Εντούτοις, το Συνέδριο θεωρεί ότι, καθώς οι υποχρεώσεις αυτές δίνουν τη δυνατότητα στα δύο κράτη μέλη να διατηρούν τις χορηγήσεις ποσοστώσεων πάνω από τις εθνικές ποσότητές τους, εξακολουθούν να ισχύουν οι λόγοι για τους οποίους κινήθηκε η διαδικασία για παράβαση .

Ρυθμίσεις για να μειωθεί η οφειλή της εισφοράς

4.13 . Και η Δανία και η Γαλλία υιοθέτησαν ρυθμίσεις αντίθετα με τους κοινοτικούς κανονισμούς με άμεσο αποτέλεσμα τη μείωση της οφειλής της εισφοράς . Στην περίπτωση της Δανίας, τον Ιούνιο του 1984, η Ομοσπονδία των Δανικών Γαλακτοκομείων ίδρυσε με αναδρομική ισχύ από 1ης Απριλίου 1984, έναν οργανισμό να ενεργεί ως ενιαίος αγοραστής για όλες τις παραδόσεις γάλακτος στη Δανία, για να αποκομιστεί το μεγαλύτερο δυνατό όφελος για τους παραγωγούς από την ελαστικότητα που παρέχει η εναλλακτική λύση Β συμπεριλαμβανομένου του μετριασμού της εισφοράς . Αυτός ο ενιαίος αγοραστής έχει ως ποσόστωσή του την πλήρη δανική εγγυημένη ποσότητα και μπορεί να διαχειρίζεται τις ποσοστώσεις μεταξύ των παραγωγών του .

4.14 . Από την εξέταση του Συνεδρίου για τη λειτουργία του ενιαίου αγοραστή αποδεικνύεται ότι όπως έχει πρόσφατα συσταθεί, δεν αντιστοιχεί ούτε στην κανονική έννοια ενός αγοραστή, ούτε και στον ορισμό που αναφέρεται στο άρθρο 12 του κανονισμού του Συμβουλίου ( ΕΟΚ ) αριθ . 857/84 4.15 . Εντούτοις, μέχρι τα τέλη του 1986, το άρθρο 4 α εξακολούθησε να είναι μια προσωρινή διάταξη - πράγματι, η Επιτροπή επεδίωξε αρκετές φορές την κατάργησή του - και αν είχε καταργηθεί, ο ενιαίος αγοραστής θα έδινε τη δυνατότητα στη Δανία να εξακολουθεί να περιορίζει την υποχρέωση καταβολής εισφοράς στους παραγωγούς της . Γι' αυτό, το Συνέδριο φρονεί ότι εξακολούθησαν να ισχύουν κατά τη διάρκεια της περιόδου οι λόγοι για τους οποίους κινήθηκε η διαδικασία για παράβαση .

4.16 . Οι δανικές αρχές, σε απάντηση προς τις παρατηρήσεις του Συνεδρίου και της Επιτροπής, συμφώνησαν να προσαρμόσουν τις λειτουργίες του ενιαίου αγοραστή ώστε να ασκεί στο μέλλον ένα γνήσιο ρόλο στην εμπορία του γάλακτος . Το Συνέδριο φρονεί ότι η Επιτροπή θα πρέπει να εξετάσει τις προσαρμογές αυτές για να διαπιστώσει κατά πόσο αυτές δίνουν τη δυνατότητα στον ενιαίο αγοραστή να τηρήσει τους όρους του άρθρου 12 του Κανονισμού του Συμβουλίου ( ΕΟΚ ) αριθ . 857/84, και, αν ναι, κατά πόσο η αναγνώριση του ενιαίου αγοραστή από τις δανικές αρχές συμφωνεί ή όχι με το άρθρο 25 του Κανονισμού του Συμβουλίου ( ΕΟΚ ) αριθ . 804/68 το οποίο προβλέπει ότι αποκλειστικά δικαιώματα αγοράς μπορούν να χορηγηθούν μόνο ύστερα από έγκριση του Συμβουλίου βάσει κριτηρίων που καθορίζονται στο άρθρο αυτό .

4.17 . Η Γαλλία έλαβε άμεσα μέτρα μετά το τέλος του έτους που καλύπτει η ποσόστωση 1985/86 για να μειωθεί η οφειλή της εισφοράς που πρέπει να καταβάλουν οι παραγωγοί της, μετατρέποντας την περίοδο των δώδεκα ημερολογιακών μηνών 1.4.1985 - 31.3.1986 σε περίοδο 52 εβδομάδων Περιορισμοί στη μεταβίβαση ποσοστώσεων μεταξύ παραγωγών

4.18 . Σύμφωνα με τους κοινοτικούς κανονισμούς, και ιδίως το άρθρο 7 του κανονισμού του Συμβουλίου ( ΕΟΚ ) αριθ . 857/84 και το άρθρο 5 του κανονισμού της Επιτροπής ( ΕΟΚ ) αριθ . 1371/84 οι ποσοστώσεις μπορούν κανονικά να μεταβιβάζονται από τον ένα παραγωγό στον άλλο μόνο μαζί με την εκμετάλλευση την οποία αφορούν, ως τμήμα πώλησης μιας εκμετάλλευσης, εκμίσθωσης ή κληρονομικής ρύθμισης . Οι περιορισμοί αυτοί στη μεταβίβαση έχουν σκοπό να παρεμποδίσουν μια αύξηση των ποσοστώσεων στην αγορά χωριστά από την εκμετάλλευση .

4.19 . Ήταν διαφορετική η επιτυχία των κρατών μελών κατά την ενίσχυση των διατάξεων αυτών και την εξακρίβωση ότι δεν καταστρατηγούνται από νομικά τεχνάσματα . Σε όσα κράτη μέλη ( όπως το Ηνωμένο Βασίλειο, η Ιρλανδία και οι Κάτω Χώρες ) υπάρχει μεγάλη πίεση για αυτό που στην πραγματικότητα αποτελεί διαπραγμάτευσηποσοστώσεων, οι αρχές προσπάθησαν να εξασφαλίσουν ότι οι παραγωγοί που προσπαθούν να αγοράσουν ή να μισθώσουν πρόσθετες ποσοστώσεις θα έπρεπε να αγοράσουν ή να μισθώσουν ανάλογες εκτάσεις εκμεταλλεύσεων . Επίσης, έχουν λάβει μέτρα να σταματήσουν τα τεχνάσματα για την καταστρατήγηση των κανόνων, ( παραδείγματος χάριν την προσάρτηση μεγάλων ποσοτήτων ποσοστώσεων σε πολύ μικρές εκτάσεις εκμεταλλεύσεων ). Εντούτοις, παρά τα μέτρα αυτά, το Συνέδριο παρατήρησε ότι οι έλεγχοι ήταν είτε περιορισμένοι σε έκταση είτε ανύπαρκτοι για το αν ήταν γνήσιες οι εγκεκριμένες αγοραπωλησίες εκμεταλλεύσεων με μεταβίβαση ποσόστωσης ( παραδείγματος χάριν, αν ένας μισθωτής χρησιμοποιούσε πραγματικά την εκμετάλλευση που του είχε παραχωρηθεί με μίσθωση μαζί με την ποσόστωση ).

4.20 . Επιπλέον, στο Ηνωμένο Βασίλειο, όπου παραγωγοί και αρχές έχουν ευνοήσει μεγαλύτερη ελαστικότητα στη μεταβίβαση ποσοστώσεων, το ΜΙLΚ ΜΑRΚΕΤΙΝG ΒΟΑRD καθιέρωσε ένα πρόγραμμα "μίσθωσης ποσοστώσεων" για το 1986/87 . Το πρόγραμμα αυτό αποβλέπει στην παράκαμψη των περιορισμών του άρθρου 7 του κανονισμού του Συμβουλίου ( ΕΟΚ ) αριθ . 857/84 . Το ΜΜΒ και οι αρχές του Η.Β . θεωρούν ότι το ΜΜΒ έχει την εξουσία να διαχειρίζεται την ποσόστωση του αγοραστή του μεταξύ των παραγωγών του σύμφωνα με το άρθρο 3 του ίδιου κανονισμού . Εντούτοις, κατά την άποψη του Συνεδρίου, το πρόγραμμα μίσθωσης των ποσοστώσεων ανατρέπει τον σκοπό των κοινοτικών κανονισμών .

4.21 . Συνοπτικά, υπάρχουν αρκετές ενδείξεις ότι οι περιορισμοί που τίθενται στη διαπραγμάτευση των ποσοστώσεων, ως ένα βαθμό τουλάχιστον, παρακάμπτονται . Οι ποσοστώσεις έχουν μια οικονομική αξία, και όταν βρίσκονται σε μικρά αποθέματα, υπάρχει ζήτηση γι' αυτές . Για γεωργούς που δεν μπόρεσαν να τύχουν ικανοποιητικής κατανομής ποσοστώσεων, ή για όσους παράγουν πάνω από τις ποσοστώσεις τους για άλλους λόγους, η μίσθωση ή η αγορά ποσοστώσεων μπορεί να τους φαίνεται ως ο μόνος τρόπος για να αποφύγουν την καταβολή εισφοράς . Καθώς το σύστημα ποσοστώσεων αναπτύσσεται περισσότερο από το 1983, που είναι το βασικό έτος για κατανομή ποσοστώσεων στα περισσότερα κράτη μέλη, η πίεση για μεγαλύτερη ελαστικότητα αυξάνεται για διαρθρωτικούς λόγους . Με τις συνθήκες αυτές, είναι πιθανόν να εξακολουθούν να αυξάνονται οι πιέσεις για παράκαμψη των σημερινών περιορισμών στη μεταβίβαση των ποσοστώσεων χωριστά από την εκμετάλλευση . Γι' αυτό, το Συνέδριο πιστεύει ότι η Επιτροπή και τα κράτη μέλη θα πρέπει να εξετάσουν μαζί τον τρόπο με τον οποίο πρέπει να αντιμετωπιστεί το δύσκολο αυτό πρόβλημα .

Μέτρα ελέγχου που υιοθέτησαν τα κράτη μέλη

4.22 . Γενικά, τα κράτη μέλη έχουν καθιερώσει επαρκείς ελέγχους και σχετικες διαδικασίες για να διαπιστώνουν ότι το σύστημα εφαρμόζεται σωστά . Κατά καιρούς από τότε που καθιερώθηκε το σύστημα τον Απρίλιο του 1984 αναφέρθηκαν στον Τύπο απόπειρες δόλιας καταστρατήγησης των κανονισμών, όπως :

α ) λαθρεμπόριο γάλακτος στα σύνορα βόρειας Ιρλανδίας-Ιρλανδίας, και Βελγίου-Κάτω Χωρών .

β ) "τράπεζα ποσοστώσεων" στις Κάτω Χώρες, με την οποία θα γινόταν παράνομες μεταβιβάσεις ποσοστώσεων μεταξύ παραγωγών .

γ ) αδήλωτες πωλήσεις γάλακτος εκτός Προγράμματος Εμπορίας Γάλακτος και επίσης εκτός συστήματος ποσοστώσεων στο Ηνωμένο Βασίλειο .

δ ) μεταβίβαση παραδόσεων γάλακτος από παραγωγούς που είχαν υπερβεί τις ποσοστώσεις τους σε παραγωγούς με ποσότητες μικρότερες από τις ποσοστώσεις τους μέσα στο ίδιο γαλακτοκομείο για την αποφυγή της υποχρέωσης καταβολής εισφοράς ( π .χ . Δανία ).

4.23 . Το Συνέδριο εξέτασε αυτές τις αναφορές στον Τύπο και τα μέτρα που έλαβαν τα κράτη μέλη για την αντιμετώπισή τους . Σε κάθε περίπτωση :

α ) φαίνεται από τις αποδείξεις που έλαβαν οι αρχές των κρατών μελών ότι είναι περιορισμένη η έκταση τέτοιων δόλιων δραστηριοτήτων .

β ) σε όλες τις περιπτώσεις που είναι γνωστές στο Συνέδριο οι αρχές του κράτους μέλους έλαβαν άμεσα μέτρα να ερευνήσουν και να θέσουν ένα τέλος σε τέτοιες ενέργειες και όπου ήταν ενδεδειγμένο έλαβαν μέτρα να εισπράξουν οφειλόμενα ποσά .

5 . Παρατηρήσεις για την αποτελεσματικότητα του ρόλου της Επιτροπής στη διαχείριση του συστήματος ποσοστώσεων/εισφοράς ΕΙΣΑΓΩΓΗ

5.1 . Καθώς οι κοινοτικοί κανονισμοί παρέχουν στα κράτη μέλη σημαντική ελευθερία κατά τη διαμόρφωση των αναλυτικών ρυθμίσεών τους για την εφαρμογή του συστήματος, είναι σημαντικό να ασκεί η Επιτροπή ένα γενικό ρόλο κατά την εποπτεία της εφαρμογής του συστήματος, εξασφαλίζοντας ότι τα κράτη μέλη παραμένουν μέσα στο γενικό πλαίσιο των κανονισμών, παρέχοντας συμβουλές για προβλήματα εφαρμογής και εργαζόμενη ενεργά για συνεπή εφαρμογή των κανονισμών .

5.2 . Συνοπτικά, ο ρόλος της Επιτροπής στη διαμόρφωση και διαχείριση της εκτέλεσης του συστήματος κάλυψε τα εξής :

α ) ανάπτυξη των προτάσεων πολιτικής .

β ) παρακολούθηση του αποτελέσματος του συστήματος στην αγορά γάλακτος .

γ ) κατάρτιση σχεδίων κοινοτικών κανονισμών .

δ ) εξέταση κανονισμών του κράτους μέλους .

ε ) παροχή συμβουλών σχετικά με δυσκολίες εφαρμογής, με ερμηνείες και διευκρινίσεις των κανονισμών .

στ ) έλεγχο εφαρμογής μέσω της διαδικασίας εκκαθάρισης των λογαριασμών .

Η Επιτροπή έχει ασκήσει το ρόλο της μέσω των κανονικών διαδικασιών ( π.χ . ζητώντας τη γνώμη της Επιτροπής διαχείρισης ).

5.3 . Το Συνέδριο, από πολλές απόψεις, φρονεί ότι ο γενικός ρόλος της Επιτροπής κατά την εποπτεία της εφαρμογής του συστήματος υπήρξε λιγότερο αποτελεσματικός από ό,τι θα έπρεπε να ήταν . Οι ακόλουθοι παράγραφοι παρουσιάζουν τα κυριότερα παραδείγματα .

ΑΠΟΤΕΛΕΣΜΑΤΙΚΟΤΗΤΑ ΤΩΝ ΔΙΑΔΙΚΑΣΙΩΝ ΑΝΤΙΜΕΤΩΠΙΣΗΣ ΤΗΣ ΔΙΑΠΙΣΤΩΘΕΙΣΑΣ ΕΣΦΑΛΜΕΝΗΣ ΕΦΑΡΜΟΓΗΣ ΤΩΝ ΜΕΤΡΩΝ

5.4 . Αν η Επιτροπή δεν είναι σε θέση να επιλύσει τα προβλήματα της διαπιστωθείσας εσφαλμένης εφαρμογής των διατάξεων ικανοποιητικά και απλά με αλληλογραφία, έχει δύο δυνατότητες τυπικής διαδικασίας για λήψη μέτρων : κίνηση διαδικασίας για παράβαση σύμφωνα με το άρθρο 169 της Συνθήκης ΕΟΚ ή τη διαδικασία εκκαθάρισης των λογαριασμών . Και οι δύο αυτές διαδικασίες είναι χρονοβόρες και επομένως είναι βασικό να λάβει μέτρα η Επιτροπή το ταχύτερο δυνατό και να αποφύγει περιττές καθυστερήσεις στα στάδια της διαδικασίας .

5.5 . Σε ορισμένες περιπτώσεις σχετικά με την εφαρμογή του συστήματος ποσοστώσεων η Επιτροπή κινήθηκε ταχύτατα, παραδείγματος χάριν στις αρχές του 1985 όταν τα περισσότερα κράτη μέλη δεν ήταν πρόθυμα να συλλέξουν προκαταβολικές πληρωμές της εισφοράς όπως επιβάλλεται από τους κανονισμούς που ίσχυαν την εποχή εκείνη και, πιο πρόσφατα όταν η Γαλλία μετέτρεψε την περίοδο για το έτος 1985/86 σε 52 εβδομάδες . Εντούτοις, σε άλλες περιπτώσεις η Επιτροπή τυπικά μόνο κίνησε τη διαδικασία για παράβαση τον Ιούλιο και τον Σεπτέμβριο του 1986 εναντίον αρκετών κρατών μελών για θέματα που είχε αμφισβητήσει αρχικά το 1984 και 1985 .

ΕΠΑΡΚΕΙΑ ΤΟΥ ΕΠΙΤΟΠΙΟΥ ΕΛΕΓΧΟΥ

5.6 . Οι υπηρεσίες της Επιτροπής που έχουν άμεση αρμοδιότητα για το σύστημα ποσοστώσεων δεν έχουν αναλάβει μια επιτόπου συστηματική εξέταση των εκτελεστικών μέτρων των κρατών μελών . Το 1986 εκτελέστηκε ένα πρόγραμμα αποστολών από τις υπηρεσίες εκκαθάρισης των λογαριασμών, παρατηρήθηκε όμως ότι μόνο σε δύο από τις αποστολές αυτές ήταν παρών ένας υπάλληλος της διεύθυνσης διαχείρισης του γάλακτος . Το Συνέδριο παρατήρησε επίσης ότι κατά την προετοιμασία των αποστολών αυτών υπήρχε κάποια έλλειψη συντονισμού με τις υπηρεσίες εκκαθάρισης των λογαριασμών επειδή δεν επωφελήθηκαν πλήρως από το ενημερωτικό υλικό και τα πληροφοριακά στοιχεία που τηρούσαν οι υπηρεσίες διαχείρισης της αγοράς .

5.7 . Το Συνέδριο, κατά τη διάρκεια των αποστολών του, επισήμανε αρκετά προβλήματα εφαρμογής και διαφορετικές ερμηνείες κανονισμών για τις οποίες οι υπηρεσίες της Επιτροπής δεν ήταν ενήμερες μέχρις ότου το Συνέδριο επιστήσει σχετικά την προσοχή τους . Μερικά παραδείγματα ήταν :

α ) τα κράτη μέλη υιοθέτησαν διαφορετικούς ορισμούς, ο καθένας από τους οποίους μπορεί να θεωρηθεί ότι ισχύει εφόσον δεν υπάρχει ακριβής ορισμός στους κανονισμούς για το τι σημαίνει "επιλέξιμος παραγωγός" για την κατανομή βασικών ποσοστώσεων: αυτό οδήγησε σε ανώμαλες καταστάσεις για ορισμένους παραγωγούς που θα μπορούσαν να αποφευχθούν αν είχε χρησιμοποιηθεί ένας σαφής ορισμός .

β ) η Γαλλία, το Βέλγιο και οι Κάτω Χώρες δεν εφάρμοσαν τις διατάξεις του άρθρου 9 γ ) οι Κάτω Χώρες, η Ο.Δ . της Γερμανίας και το Βέλγιο δεν εφάρμοσαν τις διατάξεις με τον τρόπο που καθορίζονται αυτές στο άρθρο 11 5.8 . Η Επιτροπή θα έπρεπε να γνώριζε αυτά και άλλα προβλήματα νωρίτερα και θα έπρεπε να ει'χε λάβει μέτρα για την επίλυσή τους με συνεπή τρόπο .

ΡΟΛΟΣ ΤΗΣ ΕΠΙΤΡΟΠΗΣ ΔΙΑΧΕΙΡΙΣΗΣ

5.9 . Μολονότι η Επιτροπή διαχείρισης άσκησε σημαντικό ρόλο εξετάζοντας και γνωμοδοτώντας για τα σχέδια κανονισμών της Επιτροπής που διέπουν την εφαρμογή του συστήματος ποσοστώσεων/εισφοράς, δεν έχει προβλέψει μέχρι σήμερα ένα ικανοποιητικό πλαίσιο στο οποίο υπάλληλοι των κρατών μελών και της Επιτροπής, ασχολούμενοι σε τακτική βάση με την εφαρμογή του συστήματος, να μπορούν να ανταλλάσσουν εμπειρίες και να συζητούν με πρακτικό τρόπο κοινά προβλήματα εφαρμογής . Τέτοιες περιοδικές συναντήσεις τεχνικής φύσης είναι αναγκαίες, θα βοηθούσαν δε να βελτιωθεί η εφαρμογή και να επιτευχθεί μια συνοχή .

ΕΝΗΜΕΡΩΣΗ ΓΙΑ ΤΗ ΔΙΑΧΕΙΡΙΣΗ

5.10 . Όταν καθιερώθηκε το σύστημα ποσοστώσεων, η Επιτροπή βασίστηκε σε μεγάλο βαθμό στις υπάρχουσες πηγές πληροφοριακών στοιχείων σχετικά με τις εξελίξεις στην αγορά γάλακτος για να εκτιμήσει τις επιπτώσεις των μέτρων που έλαβαν τα κράτη μέλη . Από αυτά ζητήθηκε σύμφωνα με τους κανονισμούς να γνωστοποιήσουν στην Επιτροπή τα διάφορα μέτρα που έλαβαν για την εφαρμογή του συστήματος και να τηρήσουν ορισμένα στοιχεία για την κατάσταση παράδοσης των αγοραστών/παραγωγών ως προς τις ποσοστώσεις τους .

5.11 . Εντούτοις, η Επιτροπή δεν καθόρισε από την αρχή ένα αναλυτικό έντυπο αναφοράς για τα κράτη μέλη να το χρησιμοποιούν όταν υποβάλλουν αναλύσεις για την κατάσταση εφαρμογής, παραδείγματος χάριν στο τέλος της κάθε δωδεκάμηνης περιόδου . Σαν αποτέλεσμα ήταν πολλά κράτη μέλη, όταν τον Ιούλιο του 1985 τους στάλθηκε από την Επιτροπή ένα αναλυτικό ερωτηματολόγιο για ανεύρεση στοιχείων σχετικά με το αποτέλεσμα του 1984/85, δεν ήταν σε θέση να το συμπληρώσουν ικανοποιητικά επειδή τηρούσαν τα στοιχεία τους σε έντυπα διαφορετικά από εκείνα που ζήτησε η Επιτροπή .

5.12 . Υπάρχουν επίσης ορισμένα ατυχή κενά στα στοιχεία τα οποία τα κράτη μέλη που εφαρμόζουν την εναλλακτική λύση Β είναι υποχρεωμένα να συγκεντώσουν, πράγμα το οποίο περιορίζει τις αναλύσεις που μπορούν να γίνουν από τις επιπτώσεις του συστήματος ποσοστώσεων/εισφοράς στους παραγωγούς . Για παράδειγμα κατά τη διάρκεια των πρώτων τριών δωδεκάμηνων περιόδων δεν ζητήθηκε από τα γαλακτοκομεία να παράσχουν στοιχεία για τους πραγματικούς συντελεστές εισφοράς που κατέβαλαν στην πραγματικότητα οι παραγωγοί για τις επιπλέον παραδόσεις τους, παρά το ότι αυτό είναι βασικό για την αποτελεσματικότητα ολοκλήρου του συστήματος . Από τα γαλακτοκομεία δεν ζητείται να υποβάλλουν αναλύσεις για το μέγεθος της επιπλέον παράδοσης από μεμονωμένους παραγωγούς .

5.13 . Γι' αυτό, το Συνέδριο πιστεύει ότι η Επιτροπή σε συννενόηση με τα κράτη μέλη θα έπρεπε να προσδιορίσει τις απαιτήσεις σχετικά με τις πληροφορίες διαχείρισης και να καθορίσει διαδικασίες για τη συγκέντρωση των αναγκαίων στοιχείων .

ΕΚΤΙΜΗΣΗ ΤΩΝ ΠΡΟΤΑΣΕΩΝ

5.14 . Στην συνέχεια από το προηγούμενο σημείο, το Συνέδριο παρατήρησε κατά τη διάρκεια του ελέγχου του ότι η Επιτροπή δεν πραγματοποιούσε πάντοτε λεπτομερείς εκτιμήσεις - χρησιμοποιώντας τεχνικές όπως απεικόνιση ή ανάλυση της ευαισθησίας της αγοράς - των πιθανών αποτελεσμάτων από τις προτάσεις της . Για παράδειγμα, πραγματοποιήθηκε περιορισμένη μόνο ανάλυση για να καθοριστούν οι διαφορικοί συντελεστές της εισφοράς για τις εναλλακτικές λύσεις Α και Β, η οποία ανάλυση δεν έλεγξε μια σειρά εναλλακτικών υποθέσεων που θα αποδείκνυαν σαφέστερα τα πιθανά αποτελέσματα από τον μετριασμό της εισφοράς της εναλλακτικής λύσης Β .

5.15 . Επίσης, δεν έγινε απεικόνιση των αποτελεσμάτων για να αποδειχθεί στο Συμβούλιο της πιθανής επίπτωσης της καθιέρωσης του συμψηφισμού των ποσοστώσεων στην παραγωγή και στους πραγματικούς συντελεστές της εισφοράς . Ενώ αναγνωρίζεται ότι κατά πρώτο λόγο ο συμψηφισμός αυτός καθιερώθηκε το 1985 πολύ βιαστικά, αργότερα, προτού ανανεωθεί σε δύο περιπτώσεις, τα αποτελέσματα μιας τέτοιας ανάλυσης θα έδιναν τη δυνατότητα στο Συμβούλιο όταν έπαιρνε τις αποφάσεις του να έχει ενώπιόν του την καλύτερη δυνατή ενημέρωση .

5.16 . Ενόψει των σοβαρών συνεπειών για την αγορά του γάλακτος και για τον προϋπολογισμό από τις αποφάσεις που λαμβάνονται από την Επιτροπή και το Συμβούλιο, είναι βασικό να αναλύονται τα πιθανά αποτελέσματα βάσει επαρκών πληροφοριακών στοιχείων διαχείρισης και να εκτιμούνται σε βάθος, καθώς και να ελέγχονται σε μια σειρά διαφορετικών υποθέσεων . Αυτό υπογραμμίζει τη σημασία της σύστασης στο σημείο 5.13 δηλαδή ότι η Επιτροπή θα πρέπει να λαμβάνει επαρκή στοιχεία από τα κράτη μέλη .

ΛΟΓΙΣΤΙΚΗ ΚΑΤΑΧΩΡΗΣΗ ΤΗΣ ΕΙΣΦΟΡΑΣ

5.17 . Το Συνέδριο, στην ετήσια έκθεση του για το οικονομικό έτος 1985 5.18 . Εκτός από το αν θα έπρεπε να καταχωρηθεί στους λογαριασμούς η συμπληρωματική εισφοράς ως αρνητική δαπάνη που είναι μια προϋπολογιστική μεταχείριση την οποία το Συνέδριο επέκρινε επανειλημμένως, η βασική κριτική είναι ότι, όταν το Συμβούλιο επέτρεψε στα κράτη μέλη σε ορισμένες περιπτώσεις να χρησιμοποιήσουν το προϊόν της συμπληρωματικής εισφοράς για να χρηματοδοτήσουν εθνικές πριμοδοτήσεις για την εγκατάλειψη της παραγωγής γάλακτος, δεν συστάθηκε στον προϋπολογισμό κανένα κονδύλιο για τις δαπάνες : μάλλον, η προκύπτουσα δαπάνη συμψηφίζεται άμεσα με τα έσοδα της εισφοράς, πράγμα που αντιβαίνει άμεσα στο άρθρο 3 6 . Περίληψη των πορισμάτων ΑΠΟΤΕΛΕΣΜΑΤΙΚΟΤΗΤΑ ΤΟΥ ΣΥΣΤΗΜΑΤΟΣ ΠΟΣΟΣΤΩΣΕΩΝ/ΕΙΣΦΟΡΑΣ ΓΙΑ ΤΗΝ ΑΠΟΚΑΤΑΣΤΑΣΗ ΤΗΣ ΙΣΟΡΡΟΠΙΑΣ

6.1 . Το σύστημα ποσοστώσεων, όπως εφαρμόστηκε μεταξύ της 2ας Απριλίου 1984 και του τέλους του 1986, δεν επέτυχε το στόχο του σχετικά με τη βελτίωση του ισοζυγίου μεταξύ προσφοράς και ζήτησης στον τομέα του γάλακτος και των γαλακτοκομικών προϊόντων . Κατά τη διάρκεια του 1986 η κατάσταση χειροτέρευσε αισθητά ( σημεία 3.1 - 3.9 ).

6.2 . Αρχικώς, το επίπεδο της εγγυημένης ποσότητας που ορίστηκε για την Κοινότητα ήταν πολύ υψηλό . Η εν λόγω εγγυημένη ποσότητα, ως ανώτατο όριο σχετικά με την παραγωγή, αποδυναμώθηκε αισθητά με την προσθήκη μιας κοινοτικής εφεδρικής ποσότητας και με καθαρές μεταβιβάσεις εγγυημένων ποσοστήτων από τις άμεσες πωλήσεις στις παραδόσεις στα γαλακτοκομεία . Το Συμβούλιο αποφάσισε, το Δεκέμβριο του 1986, να μειώσει την πραγματική εγγυημένη ποσότητα που ορίστηκε για την Κοινότητα για τις περιόδους 1987/88 και 1988/89, μέσω ενός συνδυασμού μόνιμων περικοπών και προσωρινής αναστολής, σε 93,1 και 90,8 εκατ . τόνους αντίστοιχα ( εκτός από την κοινοτική εφεδρική ποσότητα και την Ισπανία ). Απομένει να εξεταστεί κατά πόσο, με τις αποφάσεις αυτές, θα εξαλειφθεί η διαρθρωτική έλλειψη ισορροπίας στο γαλακτοκομικό τομέα . Οι παραδόσεις γάλακτος στην Κοινότητα πρέπει να μειωθούν σε 91 εκατ . τόνους για να επιτευχθεί ισορροπία χωρίς να αυξηθούν τα υφιστάμενα επίπεδα επιδότησης, και σε 87 εκατ. τόνους για να αποκλειστούν οι ειδικές πωλήσεις βουτύρου από την παρέμβαση, τόσο στην εσωτερική όσο και στην εξωτερική αγορά, στις οποίες προβαίνει η Κοινότητα μόνο λόγω του υψηλού επιπέδου των αποθεμάτων ( σημεία 3.10 - 3.14 ).

6.3 . Με την αντιστάθμιση των ποσοστώσεων στο επίπεδο του παραγωγού και με την εναλλακτική λύση Β κατέστη δυνατό να μετριαστεί τόσο πολύ η εισορά κατά την περίοδο 1985/86, ώστε να χάσει το μεγαλύτερο μέρος από το αποτρεπτικό της αποτέλεσμα . Το Συμβούλιο ενέκρινε μεταβολές όσον αφορά τον τρόπο κατά τον οποίο μπορούν να αντισταθμιστούν οι παραδόσεις που υπολείπονται των ποσοτήτων αναφοράς ή που τις υπερβαίνουν, σε επίπεδο παραγωγού, για τις περιόδους 1987/88 και1988/89, προκειμένου να εξουδετερωθεί αυτή η αδυναμία του συστήματος . Απομένει να εξεταστεί κατά πόσο οι εν λόγω μεταβολές θα είναι αποτελεσματικές ( σημεία 3.15 - 3.26 ).

6.4 . Με τους διαφοροποιημένους συντελεστές εισφοράς που ισχύουν για τους παραγωγούς στα πλαίσια των εναλλακτικών λύσεων Α και Β, δεν επιτεύχθηκε ο στόχος τους σχετικά με την ίση μεταχείριση όλων των παραγωγών . Συγκεκριμένα, στα πλαίσια της εναλλακτικής λύσης Β, οι παραγωγοί ποσοστήτων που υπερέβαιναν τις ποσότητες αναφοράς οι οποίοι παρέδιδαν το γάλα σε γαλακτοκομείο που δεν είχε υπερβεί τη συνολική ποσόστωση του αγοραστή, δεν κατέβαλαν καθόλου εισφορά . Οι αποφάσεις που έλαβε το Συμβούλιο το Δεκέμβριο του 1986, αποσκοπούσαν στην επίλυση αυτού του προβλήματος άνισης μεταχείρισης . Αλλά ακόμη και βάσει των αναθεωρημένων ρυθμίσεων, οι παραγωγοί ποσοτήτων που υπερβαίνουν τις ποσότητες αναφοράς, στα πλαίσια γαλακτοκομείων που παραμένουν εντός των ποσοστώσεων του αγοραστή βάσει της εναλλακτικής λύσης Β, θα εξακολουθούν να μη καταβάλλουν εισφορά ( σημεία 3.15 - 3.19 ).

6.5 . Η άνιση μεταχείριση των παραγωγών εντός και μεταξύ των κρατών μελών είναι συνυφασμένη με το σύστημα που ισχύει στα πλαίσια της εναλλακτικής λύσης Β ( σημεία 3.18 - 3.19 ).

6.6 . Η μετρίαση της εισφοράς στα πλαίσια της εναλλακτικής λύσης Β και η αντιστάθμιση των ποσοστώσεων, σε συνδυασμό με την άδεια που χορηγήθηκε στα κράτη μέλη να χρησιμοποιούν, σε συγκεκριμένες περιπτώσεις, τις προσόδους από την εισφοφά προκειμένου να χρηματοδοτούν τις εθνικές πριμοδοτήσεις εγκατάλειψης της γαλακτοπαραγωγής, είχαν ως αποτέλεσμα, για τις πρώτες τρεις δωδεκάμηνες περιόδους, το ποσό της εισφοράς που εισπράχτηκε σχετικά με παραδόσεις που ξεπερνούσαν τις ποσότητες αναφοράς να είναι πολύ μικρότερο από το ποσό που απαιτούνταν για την κάλυψη του κόστους διάθεσης των πλεονασματικών παραδόσεων . Σύμφωνα με ένα κατ' εκτίμηση υπολογισμό, το οριακό κόστος για τον προϋπολογισμό της διάθεσης των πλεονασμάτων είναι ίσο με την ενδεικτική τιμή γάλακτος 278,4 ΕCU/τόνο . Επομένως, ο συντελεστής της εισφοράς είναι αναγκαίο να οριστεί τουλάχιστον σ'αυτό το επίπεδο προκειμένου να καλυφθεί το οριακό κόστος για τον προϋπολογισμό της διάθεσης . Για τις περιόδους 1987 /88 και 1988/89, ο συντελεστής εισφοράς στα πλαίσια και των δύο εναλλακτικών λύσεων θα αντιστοιχεί στο 100 % της ενδεικτικής τιμής ( σημεία 3.27 - 3.32 ).

ΕΦΑΡΜΟΓΗ ΑΠΟ ΤΑ ΚΡΑΤΗ ΜΕΛΗ

6.7 . Δεν υπάρχουν διοικητικοί λόγοι που να πείθουν γιατί δεν μπορεί να εφαρμοστεί σ' όλα τα κράτη μέλη η εναλλακτική λύση Α ( σημεία 4.1 - 4.3 ).

6.8 . Μολονότι τα κράτη μέλη διέθεσαν αρκετούς πόρους για την εφαρμογή του συστήματος, σημειώθηκαν σημαντικές αποκλίσεις από τους κανονισμούς, οι οποίες υπέσκαψαν την αποτελεσματικότητα του συστήματος . Χαρακτηριστικά παραδείγματα είναι τα εξής :

α ) μη εφαρμογή από την Ιταλία ( σημεία 4.5 - 4.7 ).

β) χορήγηση ποσοστώσεων που ξεπερνούσαν τις συνολικές εγγυημένες ποσότητες από την Ο.Δ . της Γερμανίας, τις Κάτω Χώρες και το Βέλγιο ( σημεία 4.8 - 4.12 ).

γ ) ρυθμίσεις για την μείωση της υποχρέωσης καταβολής εισφοράς από τη Γαλλία και τη Δανία ( σημεία 4.13 - 4.17 ).

6.9 . Σε ορισμένα κράτη μέλη ασκούνται σημαντικές και αυξανόμενες πιέσεις για την καταστρατήγηση των περιορισμών σχετικά με τη μεταβίβαση, μεταξύ παραγωγών, ποσοστώσεων που δεν συνδέονται με γη . Είναι αναγκαίο να επανεκτιμηθούν οι υφιστάμενες κανονιστικές διατάξεις προκειμένου να καθοριστεί κατά πόσο απαιτείται ή όχι να προσαρμοστούν ( σημεία 4.18 - 4.21 ).

6.10 . Τα κράτη μέλη θέσπισαν, κατά γενικό κανόνα, ελεγκτικές διαδικασίες και προέβησαν αμέσως σε ενέργειες προκειμένου να διερευνήσουν και να αντιμετωπίσουν περιπτώσεις απάτης ή απόπειρες καταστρατήγησης των κανονισμών ( σημεία 4.22 - 4.23 ).

ΑΠΟΤΕΛΕΣΜΑΤΙΚΟΤΗΤΑ ΤΟΥ ΡΟΛΟΥ ΤΗΣ ΕΠΙΤΡΟΠΗΣ

6.11 . Η αποτελεσματικότητα του ρόλου που διαδραματίζει η Επιτροπή περιορίστηκε από :

α ) την αργοπορία ορισμένων υπηρεσιών και την έλλειψη δραστηριότητας άλλων υπηρεσιών κατά την άσκηση προσφυγής για παράβαση κατά κρατών μελών για θέματα σχετικά με τα οποία διαπιστώθηκε μη ορθή εφαρμογή των μέτρων, ( σημεία 5.4 - 5.5 ).

β ) την έλλειψη συστηματικής εποπτείας επιτόπου της εφαρμογής του συστήματος στα κράτη μέλη ( σημεία 5.6 - 5.8 ).

γ ) την παράλειψη οργάνωσης συνέλευσης, στα πλαίσια της Επιτροπής Διαχείρισης, κατά την οποία οι υπάλληλοι των κρατών μελών και η Επιτροπή θα μπορούσαν να ανταλλάξουν εμπειρίες και να συζητήσουν, κατά ένα πρακτικό τρόπο, σχετικά με τα κοινά προβλήματα εφαρμογής ( σημείο 5.9 ).

δ ) τις αδυναμίες και τα κενά που εμφάνιζαν τα πληροφοριακά στοιχεία, σχετικά με τη διαχείριση, τα οποία ήταν διαθέσιμα στην Επιτροπή ( σημεία 5.10 - 5.13 ).

ε ) το γεγονός ότι δεν έγιναν επαρκείς εκτιμήσεις των ενδοχόμενων αποτελεσμάτων των προτάσεών της ( σημεία 5.14 - 5.16 ).

ΛΟΓΙΣΤΙΚΗ ΚΑΤΑΧΩΡΙΣΗ ΤΗΣ ΣΥΜΠΛΗΡΩΜΑΤΙΚΗΣ ΕΙΣΦΟΡΑΣ

6.12 . Ο τρόπος με τον οποίο παρουσιάζεται στους λογαριασμούς, η δαπάνη της συμπληρωματικής εισφοράς για τη χρηματοδότηση των εθνικών πριμοδοτήσεων εγκατάλειψης της γαλακτοπαραγωγής απευθείας έναντι των προσόδων από την εισφορά, αντιβαίνει στο άρθρο 3.1 του δημοσιονομικού κανονισμού και έρχεται σε αντίθεση με τις παραδεκτές αρχές λογιστικής πρακτικής ( σημεία 5.17 - 5.18 ).

Η παρούσα έκθεση εγκρίθηκε από το Ελεγκτικό Συνέδριο στο Λουξεμβούργο, κατά τη συνεδρίασή του της 15ης Ιουλίου 1987 .

Για το Ελεγκτικό Συνέδριο

Μarcel ΜΑRΤ

Πρόεδρος

Πίνακας 1 : Συλλογή γάλακτος στην Ευρώπη των 10(1 ) 1983/84 - 1986/87 ( 1 000 τόνοι )

Κράτος μέλος1983/841984/85%

84/85

---

83/841985/86%

85/86

---

84/851986/87

( προσωρινά )%

86/87

---

85/86

Βέλγιο3 2693 093 5,43 260+ 5,43 300(2 )+ 1,2Δανία5 2804 934 6,64 901 0,74 882 0,4Ο.Δ . της Γερμανίας25 47223 543 7,623 719+ 0,723 981+ 1,1Γαλλία26 24725 618 2,425 710+ 0,425 589 0,5Ελλάδα429415 3,3446+ 7,5451(2 )+ 1,1Ιρλανδία5 4365 600+ 3,05 588 0,25 539 0,9Ιταλία8 5418 285 3,08 351(2 )+ 0,88 451(2 )+ 1,1Λουξεμβούργο282292+ 3,5294+ 0,7290 1,4Κάτω Χώρες12 92912 138 6,112 266+ 1,112 199 0,6Ηνωμένο Βασίλειο16 78615 557 7,315 613+ 0,415 697(2 )+ 0,5

Σύνολο ΕUR-10

104 67199 475 5,0100 148+ 0,7100 379+ 0,2

( 1 ) Πηγή : Εurοstat Crοnοs .

Τα στοιχεία του πίνακα αυτού για τις περιόδους 1984 /85 και 1985/86 διαφέρουν ελαφρά από εκείνα του πίνακα 2 για τους εξής λόγους :

α ) υπάρχουν μικροδιαφορές ορισμού μεταξύ των στοιχείων που συλλέγει το Εurοstat για στατιστικούς σκοπούς και των στοιχείων που συλλέγονται για τη διαχείριση του συστήματος ποσοστώσεων .

β ) τα στοιχεία για το 1984/85 στον πίνακα 2 καλύπτουν την περίοδο 2 . 4 . 1984 - 31 . 3 . 1985 ( εκτός από τη Δανία και τις Κάτω Χώρες, 8 . 4 . 1984 - 6 . 4 . 1985 ) ενώ στον πίνακα 1 αφορούν την περίοδο 1 . 4 . 1984 - 31 . 3 . 1985 .

( 2 ) Δεν υπάρχουν στοιχεία του Εurοstat Crοnοs για πλήρη δωδεκάμηνη περίοδο . Για τους μήνες που λείπουν χρησιμοποιήθηκαν εκτιμήσεις της Επιτροπής .

Πίνακας 2 : Παραδόσεις/ποσοστώσεις 1984/85 και 1985/86 ( 1 ) ( 1 000 τόνοι )

Κράτος μέλος

1984/85 ( 2 )

Εγγυη -

μένη

ποσό -

τητα ( 2 )

Παραδόσεις

Διαφορά

%

1985/86

Εγγυημένη

ποσότητα ( 2 )

Παραδόσεις (3 )

Διαφορά

%

1985/86

1984/85

Ποσοστιαία

μεταβολή

παραδόσεων

Βέλγιο3 1633 071 2,93 1613 223+ 2,0+ 4,9Δανία4 9324 912 0,44 8824 884+ 0,0 0,6Ο.Δ . της Γερμανίας23 48723 466 0,123 42323 719+ 1,3+ 1,1Γαλλία25 58325 542 0,225 49425 778(3 )+ 1,1+ 0,9Ελλάδα472440 6,8467450 3,7+ 2,3Ιρλανδία5 5835 584+ 0,05 5835 587+ 0,1 0,0Ιταλία8 7988 760(4 ) 0,48 7988 831(4 )+ 0,4+0,8Λουξεμβούργο293291 0,7290294+ 1,4+ 1,0Κάτω Χώρες12 05212 194+ 1,211 97912 254+ 2,3+ 0,5Ηνωμένο Βασίλειο15 55215 305 1,615 394,57415 406+ 0,1+ 0,6

Σύνολο ΕUR-10

99 91799 565 - 0,499 471,574100 426+ 1,0+ 0,9

( 1 ) Πηγή : κράτη μέλη ( βλ . σημείωση του πίνακα 1 ).

( 2 ) Πριν από τις προσωρινές μεταφορές της ποσότητας αναφοράς των απευθείας πωλήσεων που επιτρέπει ο κανονισμός του Συμβουλίου ( ΕΟΚ ) αριθ . 857/84, άρθρο 6α .

( 3 ) Παραδόσεις 1 . 4 . 1985 - 31 . 3 . 1986, δηλ . χωρίς να λαμβάνεται υπόψη η αναπροσαρμογή σε 52 εβδομάδες που έγινε από τη Γαλλία ( βλ . σημείο 4.17 ).

( 4 ) Δεν υπάρχουν στοιχεία για παραδόσεις που αφορούν τη μεταφορά της ποσότητας αναφοράς 575 000 τόνων από τις απευθείας πωλήσεις στις παραδόσεις ( βλ . σημείο 3.10 ). Υπολογίζεται προσωρινά ότι οι παραδόσεις αυτές είναι ισοδύναμες προς τη μεταφορά .

Πίνακας 3 : Ισοζύγιο του γαλακτοκομικού τομέα 1982-1986 ( 1 ) ( 1 000 τ )

19821983198419851986

( εκτιμ .)

Παραγωγή γάλακτος107,7111,9109,2107,3108,3

Α . Παραδόσεις99,7103,7101,499,7100,5 Απευθείας πωλήσεις 3,9 3,8 3,6 3,4 3,4 Εισαγωγές 2,6 2,5 2,4 2,4 2,4 Σύνολο προσφοράς106,2110,0107,4105,5106,3

Β . Εσωτερική κατανάλωση85,4 82,4 88,084,8 85,0 Εξαγωγές12,4 10,0 12,712,2 11,7 Σύνολο ζήτηση ( 2 ) 97,8 92,4100,7 97,0 96,7

Πλεόνασμα 8,4 17,6 6,7 8,5 9,6

( 1 ) Πηγές : Έγγραφα CΟΜ(86 ) 510 τελικό της 11 . 9 . 1986 και CΟΜ(86 ) 645 τελικό της 14 . 11 . 1986 .

( 2 ) Συμπεριλαμβανομένων των ειδικών πωλήσεων βουτύρου από την παρέμβαση .

Πίνακας 4 : Κοινοτικά αποθέματα βουτύρου και αποβουτυρωμένου γάλακτος σε σκόνη στις 31 Δεκεμβρίου 1980-86 ( 1 ) ( 1 000 τ )

ΕUR-101980 ( 2 )

198119821983198419851986

Βούτυρο - δημόσια αποθεματοποίηση128 10113692841 9961 283 - ιδιωτική αποθεματοποίηση112137193161108 1281 83

Σύνολο

2401473068539491 1241 366Αποβουτυρωμένο γάλα σε σκόνη230279576983617 519 772

( 1 ) Πηγή : Επιτροπή των ΕΚ .

( 2 ) ΕUR 9

Πίνακας 5 : Συντελεστές εισφοράς 1985/86 σε ποσοστό % της ενδεικτικής τιμής του γάλακτος % της ενδεικτικής τιμής

Κράτη με εναλλακτική λύση Α

Συντελεστές εισφοράς ( σε επίπεδο παραγωγού )

Επίσημος

συντελεστής

Πραγματικός συντελεστής που πληρώθηκε

έπειτα από συμψηφισμό ποσοστώσεων

Βέλγιο75,015,6Ο.Δ . της Γερμανίας75,075,0Κάτω Χώρες75,075,0

Κράτη με εναλλακτική λύση Β

Συντελεστές εισφοράς

Επίσημος συντελεστής

( σε επίπεδο αγοραστή )

Συντελεστής έπειτα

από συμψηφισμό

ποσοστώσεων (σε

επίπεδο αγοραστή )

Πραγματικός συντελεστής

που πληρώθηκε έπειτα

από συμψηφισμό

ποσοστώσεων και με

την εναλλακτική λύση Β

Δανία100,0 - ( 1 ) Γαλλία Ορεινές ζώνες100,0 0,0 0,0 Λοιπές ζώνες100,00,0 - 84,3 ( 2)0,0 - 30,3 ( 3)Ιρλανδία100,028,6 0,0 - 10,2 Ιταλία100,0δεν υπάρχουν στοιχείαδεν υπάρχουν στοιχείαΛουξεμβούργο100,0 - 15,4 - 60,1 Ηνωμένο Βασίλειο Αγγλία και Ουαλία100,026,4 0,8 Βόρεια Ιρλανδία100,026,4 6,0 Σκωτία 0,0 0,4 0,0

( 1 ) Η Δανία δεν υπολόγισε μετριασμένη εισφορά, αλλά υπολόγισε ότι οι επί έλαττον παραδόσεις και οι αχρησιμοποίητες ποσοστώσεις μπορούσαν να αντισταθμίσουν τις επί πλέον παραδόσεις μέχρι 34,4 % πάνω από την ποσόστωση . Παραγωγοί με παραδόσεις μικρότερες από 134,3 % της ποσόστωσης δεν πλήρωσαν εισφορά, ενώ όσοι είχαν παραδόσεις πάνω από 134,3 % της ποσόστωσης πλήρωσαν πλήρη εισφορά για τις υπερβάσεις του ορίου του 134,3 %. Έτσι μόνο 326 παραγωγοί από τους 17 700 που υπερέβησαν τις ποσοστώσεις τους πλήρωσαν εισφορά . Αν οι δανικές αρχές είχαν κατανείμει τις επί έλαττον παραδόσεις στους παραγωγούς με επί πλέον παραδόσεις κατ'αναλογία των υπερβάσεών τους ( δηλ . με τον απλό μηχανισμό μετριασμού ), ο πραγματικός συντελεστής εισφοράς που θα είχαν πληρώσει και οι 17 700 παραγωγοί θα ήταν 0,7 % της ενδεικτικής τιμής του γάλακτος .

( 2 ) Κλίμακα συντελεστών έπειτα από συμψηφισμό των ποσοστώσεων : ο μέσος συντελεστής εισφοράς σε επίπεδα αγοραστή είναι 35,5 % της ενδεικτικής τιμής του γάλακτος .

( 3 ) Δεν υπάρχουν πλήρη στοιχεία : οι γαλλικές αρχές ρύθμισαν τον συμψηφισμό ποσοστώσεων κατά τρόπο που κανένας παραγωγός δεν πλήρωσε παραπάνω από 0,6 FF/kg για εισφορά ( 30,3 % της ενδεικτικής τιμής ).

Πίνακας 6 : Εισπραχθείσα συμπληρωματική εισφορά, και δαπάνες για τα εθνικά καθεστώτα εγκατάλειψης παραγωγής 1984 έως 1986 - ΕUR-10 ( 1 ) ( εκατ . ΕCU )

Θέση/Υποθέση1984 ( 2)19851986Σύνολο 1984

έως 1986

Θέση 2071 49,52071.01Συμπληρωματική εισφορά : 1984/85

Εισπράξεις εντός των εθνικών

ποσοστώσεων ( 3 ) 27,7 2,881,0

2071.02Συμπληρωματική εισφορά : 1985/86

Εισπράξεις εντός των εθνικών

ποσοστώσεων ( 3 ) 0,1 58,1 58,2

2071.03Συμπληρωματική εισφορά : 1986/87

Εισπράξεις εντός των εθνικών

ποσοστώσεων ( 3 )-- 0,0 0,0

2071.11Δαπάνες για τα εθνικά καθεστώτα

εγκατάλειψης παραγωγής

( 1o πρόγραμμα ) 60,6 20,6 81,2

2071.12Δαπάνες για τα εθνικά καθεστώτα

εγκατάλειψης παραγωγής

(2o πρόγραμμα )------

2071.51Συμπληρωματική εισφορά : 1984/85

Εισπράξεις άνω των εθνικών

ποσοστώσεων ( 3 ) 30,7+ 0,6 30,1

2071.52Συμπληρωματική εισφορά : 1985/86

Εισπράξεις άνω των εθνικών

ποσοστώσεων ( 3 ) 124,8 124,8

2071Καθαρό σύνολο θέσης 49,5 2,1 165,5 212,9

( 1 ) Πηγή : Λογαριασμοί ΕΓΤΠΕ .

( 2 ) Το 1984 δεν υπήρχαν υποδιαιρέσεις της θέσης 2071 .

( 3 ) Οι εισπράξεις εγγράφονται ως αρνητικές δαπάνες .

Πίνακας 7 : Επιπλέον κατανομή εθνικών ποσοτήτων το 1984/85 και το 1985/86 από την Ο.Δ . της Γερμανίας, τις Κάτω Χώρες και το Βέλγιο ( 1 000 τόνοι )

Ο.Δ . της Γερμανίας ( 1 )

1984/85

1985/86

Κάτω Χώρες ( 2 )

1984/85

1985/86

Βέλγιο ( 3 )

1985/86

Εθνική ποσότητα23 48723 42312 05211 9793 161Πραγματική κατανομή24 66624 50112 16812 1203 216Επιπλέον κατανομή 1 179 1 078 117 170 55% εθνικής ποσότητας 5,0 4,6 1,0 1,4 1,7

( 1 ) Πηγή : ΒΕF, Ο.Δ . της Γερμανίας .

( 2 ) Πηγή : ΡvΖ, Υπουργείο Γεωργίας, Κάτω Χώρες .

( 3 ) Πηγή : Εθνική Υπηρεσία Γάλακτος, Υπουργείο Γεωργίας, Βέλγιο .

ΑΠΑΝΤΗΣΕΙΣ ΤΗΣ ΕΠΙΤΡΟΠΗΣ Ι . ΓΕΝΙΚΕΣ ΠΑΡΑΤΗΡΗΣΕΙΣ 1 . Η Επιτροπή επιθυμεί να τονίσει ότι το σύστημα ποσοστώσεων/εισφοράς στον τομέα του γάλακτος και των γαλακτοκομικών προϊόντων είναι ένα νέο σύστημα και ότι για να μπορέσει να λειτουργήσει αποτελεσματικά ήταν απαραίτητο να μεσολαβήσει ένα ορισμένο χρονικό διάστημα παρακολούθησης και προσαρμογής .

Η Επιτροπή έχει και αυτή διαπιστώσει την ύπαρξη ορισμένων αδυναμιών και ανισοτήτων στα πλαίσια της λειτουργίας του συστήματος ποσοστώσεων/εισφοράς στον τομέα του γάλακτος και των γαλακτοκομικών προϊόντων . Η Επιτροπή, είτε διόρθωσε αυτές τις ατέλειες στις περιπτώσεις που αυτό ήταν δυνατό είτε πρότεινε στο Συμβούλιο τις αναγκαίες τροποποιήσεις . Το Συμβούλιο αποφάσισε στις 16 Δεκεμβρίου 1986 να εγκρίνει μία τροποποίηση της υφιστάμενης νομοθετικής ρύθμισης .

Η Επιτροπή εξακολουθεί να μεριμνά για την πλήρη και ικανοποιητική εφαρμογή από όλα τα κράτη μέλη, της κοινοτικής συμπληρωματικής εισφοράς στον τομέα του γάλακτος και του συστήματος ποσοστώσεων στον τομέα του γάλακτος και των γαλακτοκομικών προϊόντων, καθώς και για την ορθή λογιστική καταχώριση της εισφοράς .

2 . Τα αποτελέσματα που επιτεύχθηκαν από την εφαρμογή του συστήματος ποσοστώσεων/εισφοράς δεν συνίσταντο μόνο στην αναχαίτηση της ισχυρής τάσης αύξησης των παραδόσεων γάλακτος που υπήρχε στο παρελθόν ( αύξηση της τάξης του 3 έως 4 % κατά τα έτη που προηγούνταν της καθιέρωσης του συστήματος ) αλλά και στον περιορισμό των παραδόσεων γάλακτος, στο διάστημα 1984-1985 ( πρώτη δωδεκάμηνη περίοδος εφαρμογής του συστήματος εισφοράς ) σε επίπεδο κατά 5 % περίπου κατώτερο από το επίπεδο της περιόδου 1983-1984 . Επιπλέον ακόμη και αν διαπιστώθηκε αργότερα μία ελαφρά αύξηση της παραγωγής, οι παραδόσεις γάλακτος το 1985-1986 και 1986-1987 παρέμειναν κατώτερες κατά 4 % περίπου από το επίπεδο του 1983-1984 . Είναι φανερό ότι χωρίς την εισαγωγή του συστήματος ποσοστώσεων/εισφοράς ή μέτρων ισοδύναμου αποτελέσματος, οι παραδόσεις γάλακτος θα είχαν φθάσει σε επίπεδα κατά πολύ ανώτερα από τα σημερινά επίπεδα .

3 . Μετά την εφαρμογή του νέου συστήματος, το 1984, και κατά τη διάρκεια των δύο επόμενων ετών, η Επιτροπή ανέλαβε τις αναγκαίες πρωτοβουλίες προκειμένου να διευκολύνει την προοδευτική προσαρμογή των παραγωγών και αγοραστών στο νέο σύστημα . Οι πλέον σημαντικές τροποποιήσεις έγιναν με τη θέσπιση των εξής κανονισμών :

- Κανονισμός ( ΕΟΚ ) αριθ . 590/85 του Συμβουλίου της 26ης Φεβρουαρίου 1985 για την τροποποίηση του κανονισμού ( ΕΟΚ ) αριθ . 857/84 :

- δυνατότητα για τα κράτη μέλη να ανακατανέμουν, στο τέλος της δωδεκάμηνης περιόδου, τις μη χρησιμοποιηθείσες ποσότητες αναφοράς από παραγωγούς ή αγοραστές σε άλλους παραγωγούς ή αγοραστές ( η δυνατότητα αυτή ίσχυε αρχικά μόνο για την πρώτη δωδεκάμηνη περίοδο αλλά το Συμβούλιο αποφάσισε αργότερα να παρατείνει την ισχύ αυτή της διάταξης και στις άλλες διαδοχικές δωδεκάμηνες περιόδους ).

- ειδικές διατάξεις σχετικά με τις ποσότητες αναφοράς που κατανέμονται στους παραγωγούς οι οποίοι πραγματοποιούν συγχρόνως παραδόσεις στα γαλακτοκομεία και άμεσες πωλήσεις γάλακτος στους καταναλωτές .

- εξομοίωση μιας ομάδας μικρών γαλακτοκομείων μιας συγκεκριμένης γεωγραφικής περιοχής με ένα ενιαίο αγοραστή, όταν εφαρμόζεται η εναλλακτική λύση Β .

- Κανονισμός ( ΕΟΚ ) αριθ . 1305/85 του Συμβουλίου της 23ης Μαιου 1985 για την τροποποίηση του κανονισμού ( ΕΟΚ ) αριθ . 857 /84 :

- είσπραξη της εισφοράς σε ετήσια βάση σε αντικατάσταση των τριμηνιαίων πληρωμών που καταβάλλονταν ως προκαταβολή .

- εξομοίωση ορισμένων ομάδων παραγωγών και των ενώσεών της με ενιαίους παραγωγούς, όταν εφαρμόζεται η εναλλακτική λύση Α .

- Κανονισμός ( ΕΟΚ ) αριθ . 1298/85 του Συμβουλίου της 23ης Μαιου 1985 για την τροποποίηση του κανονισμού ( ΕΟΚ ) αριθ . 804/68 :

- δυνατότητα για τα κράτη μέλη να διαθέτουν, υπό ορισμένες προϋποθέσεις, μέρος της εισφοράς που εισπράττεται για τη χρηματοδότηση των εθνικών προγραμμάτων εγκατάλειψης της γαλακτοπαραγωγής .

Ενώ οι προαναφερόμενες τροποποιήσεις, που εγκρίθηκαν το 1985, είχαν ως στόχο να διευκολύνουν την εφαρμογή του νέου συστήματος, τα μέτρα που θεσπίστηκαν εν συνεχεία προορίζονταν να ενισχύσουν την αποτελεσματικότητα του συστήματος των συμπληρωματικών ποσοστώσεων και εισφοράς . Για το σκοπό αυτό θεσπίστηκαν οι εξής κανονισμοί :

- Κανονισμός ( ΕΟΚ ) αριθ . 1224/85 του Συμβουλίου της 6ης Μαιου 1986 για την τροποποίηση του κανονισμού ( ΕΟΚ ) 804/68 και κανονισμός ( ΕΟΚ ) αριθ . 1343/86 του Συμβουλίου της 6ης Μαιου 1986 για την τροποποίηση του κανονισμού ( ΕΟΚ ) αριθ . 857/84 :

- μείωση κατά 2 % των συνολικών εγγυημένων ποσοτήτων στην περίπτωση των παραδόσεων, από την 1η Απριλίου 1987, και συμπληρωματική μείωση κατά 1 % από την 1η Απριλίου 1988 .

- μείωση κατά 2 % των συνολικών ποσοτήτων στην περίπτωση των άμεσων πωλήσεων, από την 1η Απριλίου 1987, και συμπληρωματική μείωση κατά 1 % από την 1η Απριλίου 1988,

- Κανονισμός ( ΕΟΚ ) αριθ . 1336/86 του Συμβουλίου της 6ης Μαιου 1986 :

- σε συνδυασμό με τις προαναφερόμενες μειώσεις των ποσοτήτων, καθιέρωση κοινοτικού καθεστώτος εγκατάλειψης της γαλακτοπαραγωγής,

- Κανονισμός ( ΕΟΚ ) αριθ . 2969/86 της Επιτροπής της 26ης Σεπτεμβρίου 1986 για την τροποποίηση του κανονισμού ( ΕΟΚ ) αριθ . 1371/84 :

- ενίσχυση των κανόνων για να λαμβάνονται υπόψη οι μεταβολές της περιεκτικότητας σε λιπαρές ουσιές του γάλακτος που παραδίδεται προκειμένου να γίνεται ο υπολογισμός της εισφοράς .

Εξάλλου, η Επιτροπή διαβίβασε το Σεπτέμβριο 1986 στο Συμβούλιο προτάσεις σχετικά με τη λήψη "επειγόντων μέτρων στο τομέα του γάλακτος" [CΟΜ(86) 510] και εκπόνησε, το Νοέμβριο 1986, προσωρινή έκθεση σχετικά με το σύστημα των ποσοστώσεων [CΟΜ(86 ) 645] στα πλαίσια του οποίου πρότεινε σειρά σημαντικών μέτρων που προορίζονταν να ενισχύσουν την αποτελεσματικότητα του συστήματος και να προσαρμόσουν σε μεγαλύτερο βαθμό την παραγωγή γαλακτοκομικών προϊόντων στις ανάγκες . Παρά το γεγονός ότι το Συμβούλιο δεν ενέκρινε το Δεκέμβριο του 1986 τις προτάσεις της Επιτροπής που αποσκοπούσαν, όπως επιθυμούσε και το Ελεγκτικό Συνέδριο, στην κατάργηση της εναλλακτικής λύσης Β και της δυνατότητας ανακατανομής των μη χρησιμοποιηθεισών ποσοτήτων αναφοράς, ενέκρινε ωστόσο τη λήψη μέτρων που προορίζονται να μειώσουν αισθητά τις παραγόμενες ποσότητες γάλακτος στα πλαίσια των ποσοστώσεων και να ενισχύσουν τις κυρώσεις για τις εκτός ποσοστώσεων παραδόσεις .

4 . Η Επιτροπή συμμερίζεται τη γνώμη του Ελεγκτικού Συνεδρίου όσον αφορά τα κενά που έχουν διαπιστωθεί όσον αφορά την εφαρμογή του συστήματος από τα κράτη μέλη . Για το λόγο αυτό κίνησε τον Ιανουάριο του 1985 διαδικασίες για παράβαση που αφορούν το σύνολο των κρατών μελών, εκτός της Γερμανίας, της Ελλάδας και της Ιταλίας, για τη μη είσπραξη της συμπληρωματικής εισφοράς εντός της οριζόμενης προθεσμίας . Μετά από μία προσαρμογή της κοινοτικής ρύθμισης οι εν λόγω υποθέσεις τέθηκαν στο αρχείο . Επιπλέον, η Επιτροπή κίνησε, για τις πιο σοβαρές περιπτώσεις, διαδικασίες για παράβαση όσον αφορά τα εθνικά μέτρα εφαρμογής του κοινοτικού συστήματος της συμπληρωματικής εισφοράς, κατά της Γερμανίας, των Κάτω Χωρών, της Δανίας, του Ηνωμένου Βασιλείου, του Λουξεμβούργου ( δύο περιπτώσεις ), της Γαλλίας ( τρεις περιπτώσεις ), του Βελγίου, της Ιταλίας και της Ελλάδας . Μετά τη συμφωνία που επήλθε στα πλαίσια του Συμβουλίου στις 16 Δεκεμβρίου 1986 για την τροποποίηση της ρύθμισης στον τομέα αυτό, το Μάρτιο του 1987 αποφασίστηκε να μη δοθεί συνέχεια σε ορισμένες από αυτές τις υποθέσεις ( Γερμανία, Κάτω Χώρες, Γαλλία ( μία περίπτωση ), Λουξεμβούργο ( δύο περιπτώσεις ), Δανία ). Αντίθετα, πολλές άλλες διαδικασίες για παράβαση ( κατά του Βελγίου, της Γαλλίας, του Ηνωμένου Βασιλείου και της Ιταλίας ) είναι ακόμη εκκρεμείς .

Η Επιτροπή κινήθηκε με ταχύτητα στις περιπτώσεις όπου η κακή εφαρμογή του καθεστώτος από τα κράτη μέλη είχε θέσει σε κίνδυνο το στόχο της να ελέγξει την παραγωγή γαλακτοκομικών προϊόντων ή ειχε προκαλέσει δημοσιονομικές επιπτώσεις που οφείλονταν στη μη είσπραξη ή στη μη ανάκτηση των οφειλόμενων εισφορών .

5 . Τα συστήματα διαχείρισης των ποσοστώσεων στον τομέα των γαλακτοκομικών προϊόντων και της είσπραξης της εισφοράς από τα κράτη μέλη εξετάστηκαν στο πλαίσιο των εργασιών εκκαθάρισης των λογαριασμών του FΕΟGΑ, από το οικονομικό έτος 1985, προκειμένου να ληφθούν υπόψη οι ενδεχόμενες δημοσιονομικές επιπτώσεις τους .

ΙΙ . ΠΑΡΑΤΗΡΗΣΕΙΣ ΣΕ ΣΥΓΚΕΚΡΙΜΕΝΑ ΘΕΜΑΤΑ ΕΠΙΠΕΔΟ ΤΩΝ ΠΟΣΟΣΤΩΣΕΩΝ

3.10 . Στην αρχική της πρόταση για τη θέσπιση του συστήματος ποσοστώσεων, η Επιτροπή είχε προτείνει να καθοριστούν οι συνολικές εγγυημένες ποσότητες σε ένα επίπεδο το οποίο εκείνη την περίοδο θεωρείτο κατάλληλο. Επιπλέον, όσον αφορά του παραγωγούς, η Επιτροπή είχε προτείνει ένα περισσότερο περιοριστικό σύστημα ποσοστώσεων .

3.11 . Βλέπε γενικές παρατηρήσεις - σημείο 4 .

3.13 . Με βάση τις παρούσες προβλέψεις, η Επιτροπή δεν κρίνει ότι θα ήταν σκόπιμο να μειωθούν οι παραδόσεις γάλακτος σε 87 εκατ . τόνους για να επιτευχθεί η ισορροπία της αγοράς . Λαμβανομένης υπόψη της αναμενόμενης επίπτωσης των μέτρων που έχουν αποφασιστεί από το Συμβούλιο και αποσκοπούν ιδίως στη μείωση της παραγωγής γάλακτος κατά 9,5 εκατ . τόνους σε δύο χρόνια, η προσφορά γάλακτος θα πρέπει να αντιστοιχεί στη ζήτηση, υπό την προϋπόθεση ότι το επίπεδο της κατανάλωσης θα διατηρηθεί σε 85 εκατ . τόνους περίπου και των εξαγωγών σε 12 εκατ . τόνους περίπου . Στο σημείο 3.8 της έκθεσής του, το Ελεγκτικό Συνέδριο θεωρεί ότι ένα τέτοιο ύψος εξαγωγών μπορεί να επιτευχθεί, ιδίως στο μέτρο που θα ήταν δυνατό να μειωθούν τα υφιστάμενα αποθέματα σε λογικά επίπεδα . Στην περίπτωση που θα συνέβαινε κάτι τέτοιο δεν θα σημειωνόταν διαρθρωτική αύξηση των νέων αποθεμάτων και δεν θα ήταν αναγκαίο να γίνουν ειδικές πωλήσεις αποθεμάτων από την παρέμβαση . Πάντως, η Επιτροπή θα λάβει υπόψη της τις πραγματικές συνθήκες που θα επικρατούν στην αγορά των γαλακτοκομικών προϊόντων τόσο κατά τη διάρκεια όσο και μετά τη λήξη της προαναφερθείσας διετούς περιόδου, λαμβάνοντας ενδεχομένως τα μέτρα που θα κρίνει αναγκαία για να εξασφαλίσει την επίτευξη του στόχου της να θέσει υπό έλεγχο την παραγωγή .

ΑΠΟΤΡΕΠΤΙΚΟ ΑΠΟΤΕΛΕΣΜΑ ΤΗΣ ΕΙΣΦΟΡΑΣ

3.15 . έως 3.22 . Με βάση την πείρα αποκτήθηκε κατά τα δύο πρώτα έτη εφαρμογής του συστήματος εισφοράς, η Επιτροπή δέχεται ότι η εφαρμογή της εναλλακτικής λύσης Β και του άρθρου 4α του κανονισμού ( ΕΟΚ ) αριθ . 857/84 (" συμψηφισμός των ποσοστώσεων ") μετρίασαν σε μεγάλο βαθμό το αποτρεπτικό αποτέλεσμα της εισφοράς στο επίπεδο του μεμονωμένου παραγωγού .

Παρά το γεγονός ότι η εφαρμογή του άρθρου 4α του κανονισμού ( ΕΟΚ ) αριθ . 857/84 δικαιολογείτο, κατά τα πρώτα έτη εφαρμογής του συστήματος, σαν προσωρινό μέτρο για να μπορέσουν οι παραγωγοί και τα γαλακτοκομεία να προσαρμοστούν στις ποσότητες αναφοράς, η Επιτροπή πρότεινε να τεθεί τέρμα σ' αυτή τη διευκόλυνση στις προτάσεις που υπέβαλε το Σεπτέμβριο του 1986 όσον αφορά "τη λήψη επειγόντων μέτρων στον τομέα του γάλακτος ( CΟΜ(86 ) 510 )". Την πρόταση αυτή επανέλαβε στα πλαίσια της προσωρινής της έκθεσης προς το Συμβούλιο σχετικά με το σύστημα εισφοράς, το Νοέμβριο του 1986 [CΟΜ(86 ) 645], με την οποία πρότεινε συγχρόνως να καταργηθεί η εναλλακτική λύση Β . Σύμφωνα με την ανάλυση της Επιτροπής, η κατάργηση της εναλλακτικής λύσης Β και του συμψηφισμού των ποσοστώσεων θα πρέπει να οδηγήσει στη μείωση του επιπέδου των παραδόσεων γάλακτος, εντός του πλαισίου των συνολικών εγγυμένων ποσοτήτων, κατά 2,5 εκατ . τόνους περίπου. Οι προτάσεις αυτές δεν έγιναν όμως δεκτές από το Συμβούλιο το οποίο επέλεξε μία εναλλακτική λύση που συνίσταται στην επίτευξη νέων μειώσεων των παραδόσεων γάλακτος μέσω της προσωρινής αναστολής της δυνατότητας χρησιμοποίησης μέρους των ποσοτήτων αναφοράς που κατανέμονται εντός του πλαισίου των συνολικών εγγυμένων ποσοτήτων . Το Συμβούλιο δέχθηκε ωστόσο την πρόταση της Επιτροπής που αποσκοπεί στην καθιέρωση ενός ενιαίου συντελεστή εισφοράς του ύψους που θα ανέρχεται στο 100 % της ενδεικτικής τιμής για τις δύο εναλλακτικές λύσεις Ακαι Β .

Τροποποιήσεις του συστήματος υπολογισμού της εισφοράς

3.25(α ) Το Ελεγκτικό Συνέδριο ισχυρίζεται ότι, λόγω των ανωμαλιών που έχουν ανακύψει κατά την κατανομήτων ποσοστώσεων, το νέο δανικό σύστημα εφαρμογής της εναλλακτικής λύσης Β του συστήματος της εισφοράς θέτει σε εξαιρετικά μειονεκτική θέση τους παραγωγούς που στάθηκαν λιγότερο τυχεροί από άλλους στην ποσότητα ποσόστωσης που έλαβαν σε σχέση με τις ανάγκες τους .

Η Επιτροπή τονίζει ότι αυτή η κατάσταση δεν διαφέρει από την κατάσταση ενός συγκρίσιμου παραγωγού που υπόκειται στην εναλλακτική λύση Α του συστήματος και ότι, από την άλλη πλευρά, αυτό ισχύει μόνο αν το κράτος μέλος δεν κάνει χρήση της δυνατότητας, η οποία προβλέπετα από τις νέες διατάξεις σχετικά με την εναλλακτική λύση Β, να ανακατανέμει κατά προτεραιότητα σε ορισμένους παραγωγούς τις διαθέσιμες ποσότητες [πρβλ . την τελευταία φράση της δευτερης παύλας του άρθρου 5δ του κανονισμού ( ΕΟΚ ) αριθ . 804/68, όπως τροποποιήθηκε από τον κανονισμό ( ΕΟΚ ) αριθ . 773/87 ].

4 . Παρατηρήσεις για την εφαρμογή του συστήματος από τα κράτη μέλη

4.3 έως 4.17 . Βλέπε γενικές παρατηρήσεις - σημείο 4 .

Ρυθμίσεις για να μειωθεί η οφειλή της εισφοράς

4.15 - 4.16 . Δεδομένου ότι το άρθρο 4α του κανονισμού 857/84/ΕΟΚ κατέστησε περιττό το μηχανισμό του ενιαίου αγοραστή ως μέσου παράκαμψης της υποχρέωσης καταβολής εισφοράς, η συνέχιση της διαδικασίας για παράβαση κατά τη διάρκεια αυτής της περίοδου δεν θα είχε ουσιαστικό αποτέλεσμα . Από το Δεκέμβριο του 1986 έγινε σαφές ότι οι διατάξεις του άρθρου 4α θα εφαρμόζονται μέχρι το 1989 .

4.17 . Βλέπε γενικές παρατηρήσεις - σημείο 4 .

Περιορισμοί στη μεταβίβαση ποσοστώσεων μεταξύ παραγωγών

4.21 . Η Επιτροπή είναι πάντα διατεθειμένη να εξετάσει τα μέτρα που θα διευκόλυναν την αναδιάρθρωση της παραγωγής γαλακτοκομικών προϊόντων . Στα πλαίσια της στάσης αυτής, θεωρεί ότι η πρόταση προσαρμογής του συστήματος μεταβίβασης των ποσοστώσεων στην οικονομική πραγματικότητα πρέπει να γίνει δεκτή με επιφύλαξη για τους εξής λόγους :

- η εφαρμογή εθνικών σχεδίων εγκατάλειψης της γαλακτοπαραγωγής και των εθνικών αποθεμάτων παρέχει ήδη ένα μέσο για τη χορήγηση συμπληρωματικής ποσόστωσης σε ορισμένους παραγωγούς προκειμένου να ανταποκριθούν στις ανάγκες αναδιάρθρωσης που αντιμετωπίζουν . Η καθιέρωση ενός περισσότερο ευέλικτου μηχανισμού άμεσων μεταβιβάσεων ποσοστώσεων μεταξύ των παραγωγών ενδέχεται να θέσει σε κίνδυνο την καλή λειτουργία αυτών των σχεδίων .

- η δυνατότητα εφαρμογής ενός συστήματος αγοράς και πώλησης ποσοστώσεων μεταξύ παραγωγών θα μπορούσε να καταλήξει αναπόφευκτα στη μόνιμη ένταξη του συστήματος των ποσοστώσεων στην κοινή οργάνωση αγοράς, πράγμα το οποίο δεν θα ήταν σύμφωνο με τον προσωρινό χαρακτήρα των αποφάσεων του Συμβουλίου σχετικά με το σύστημα των ποσοστώσεων .

- ένα σύστημα αγοράς και πώλησης ποσοστώσεων ενδέχεται να θέσει σε μειονεκτική θέση νέους γεωργούς και τους μικρούς παραγωγούς καθώς και τις λιγότερο ευημερούσες από οικονομική άποψη περιοχές, πράγμα που θα είχε αναπόφευκτα σοβαρές κοινωνικές επιπτώσεις .

5 . Παρατηρήσεις για την αποτελεσματικότητα του ρόλου της Επιτροπής στη διαχείριση του στυστήματος ποσοστώσεων/εισφοράς

5.3 . Η Επιτροπή έχει εξετάσει λεπτομερώς τα νομοθετικού περιεχομένου κείμενα που έχουν εκδοθεί από όλα τα κράτη μέλη για την εφαρμογή του συστήματος προκειμένου να ελέγξει τη συμφωνία των κειμένων αυτών με τις κοινοτικές διατάξεις . Επιπλέον, η Επιτροπή έθεσε σε εφαρμογή, στο πλαίσιο της εκκαθάρισης των λογαριασμών, ένα σύστημα ελέγχου (" Αudit System ").

ΑΠΟΤΕΛΕΣΜΑΤΙΚΟΤΗΤΑ ΤΩΝ ΔΙΑΔΙΚΑΣΙΩΝ ΑΝΤΙΜΕΤΩΠΙΣΗΣ ΤΗΣ ΔΙΑΠΙΣΘΩΘΕΙΣΑΣ ΕΣΦΑΛΜΕΝΗΣ ΕΦΑΡΜΟΓΗΣ ΤΩΝ ΜΕΤΡΩΝ

5.5 . Βλέπε γενικές παρατηρήσεις - σημείο 4 .

Μεταξύ των περιπτώσεων που αναφέρονται από Ελεγκτικό Συνέδριο σχετικά με τις διαδικασίες που έχουν κινηθεί, οι περιπτώσεις του Σεπτεμβρίου 1986 αφορούν την απιπλέον κατανομή ποσοστώσεων από τη Γερμανία και τις Κάτω Χώρες . Η Επιτροπή εξέτασε το ζήτημα αυτό όσον αφορά όλα τα κράτη μέλη αμέσως μετά τη λήξη της πρώτης περιόδου δεδομένου ότι δεν ήταν δυνατόν να προσδιοριστεί προηγουμένως το οριστικό ύψος κατανομής των ποσοστώσεων . Στις περιπτώσεις που διαπιστώθηκε ότι έγινε επιπλέον κατανομή, η Επιτροπή κινήθηκε ταχύτατα .

ΕΠΑΡΚΕΙΑ ΤΟΥ ΕΠΙΤΟΠΙΟΥ ΕΛΕΓΧΟΥ

5.6 . Οι άμεσες και επιτόπου επαφές μεταξύ των υπηρεσιών διαχείρισης της αγοράς και των ενδιαφερόμενων φορέων δεν αποτελούν το βασικό έργο αυτών των υπηρεσιών . Αντίθετα, οι υπηρεσίες συλλέγουν τις αναγκαίες πληροφορίες όσον αφορά την αγορά και την εφαρμογή της νομοθεσίας απευθείας από τις υπηρεσίες των κρατών μελών μέσω τακτικών ανταλλαγών απόψεων που πραγματοποιούνται στα πλαίσια των επιτροπών διαχείρισης και των συμβουλευτικών επιτροπών . Οι πληροφορίες σχετικά με τους εθνικούς κανόνες εφαρμογής που συλλέγονται ελέγχονται συστηματικά και τίθενται στη διάθεση των υπηρεσιών εκκαθάρισης της Επιτροπής .

5.6 έως 5.8 . Δεδομένου ότι ο επιτόπιος έλεγχος της ορθής εφαρμογής της κοινοτικής νομοθεσίας συνεπάγεται δαπάνες που βαρύνουν το FΕΟGΑ, εξασφαλίζεται από την υπηρεσία που είναι αρμόδια για την ακκαθάριση των λογαριασμών . Το 1986, οι υπηρεσίες της Επιτροπής ( εκκαθάριση των λογαριασμών, διαχείριση της αγοράς, δημοσιονομικός έλεγχος ) ήλεγξαν τις δαπάνες σχετικά με το οικονομικό έτος 1985 και στο πλαίσιο αυτό εξέτασαν κατά πόσο είναι σύμφωνα με την κοινοτική νομοθεσία τα συστήματα διαχείρισης και ελέγχου που καθιερώθηκαν από τα κράτη μέλη για την εφαρμογή του συστήματος των γαλακτοκομικών ποσοστώσεων .

Τα αποτελέσματα αυτών των ελέγχων, τα οποία επιβεβαιώνουν σε γενικές γραμμές τις διαπιστώσεις του Ελεγκτικού Συνεδρίου που αναφέρονται στα σημεία 4.5 έως 4.25, κοινοποιήθηκαν στα κράτη μέλη . Οι υπηρεσίες της Επιτροπής εξετάζουν τις ενδεχόμενες δημοσιονομικές επιπτώ-σεις από τη μη τήρηση της κοινοτικής νομοθεσίας .

Λαμβανομένων υπόψη των ανωτέρω, η Επιτροπή δεν συμμερίζεται την κριτική που ασκείται στα σημεία 5.6 έως 5.8 .

ΡΟΛΟΣ ΤΗΣ ΕΠΙΤΡΟΠΗΣ ΔΙΑΧΕΙΡΙΣΗΣ

5.9 . Οι τακτικές συνεδριάσεις της Επιτροπής Διαχείρισης στον τομέα του γάλακτος και των γαλακτοκομικών προϊόντων και της ομάδας που ασχολείται στα πλαίσια αυτής της επιτροπής με τις στατιστικές παρέχουν, κατά τη γνώμη της Επιτροπής, ένα απόλυτα ικανοποιητικό περιβάλλον για τη συζήτηση των κοινών προβλημάτων . εξάλλου, η Επιτροπή είναι πάντα διατεθειμένη να εξετάσει τα θέματα που θίγονται από τις αντιπροσωπείες, είτε κατά τις συνεδριάσεις της Επιτροπής Διαχείρισης είτε σε διμερή βάση. Επιπλέον, η Επιτροπή αποδίδει εξαιρετική σημασία . στην κοινοποίηση ερμηνευτικών σημειωμάτων που αφορούν ιδιαίτερες πτυχές των κοινοτικών κανονισμών γιατις οποίες οι αντιπροσωπείες ζήτησαν συμπληρωματικές οδηγίες ή διευκρινίσεις .

ΕΝΗΜΕΡΩΣΗ ΓΙΑ ΤΗ ΔΙΑΧΕΙΡΙΣΗ

5.11 . Όπως επεσήμανε το Ελεγκτικό Συνέδριο, είναι γεγονός ότι τα κράτη μέλη δεν ήταν υποχρεωμένα από την αρχή να παρέχουν στην Επιτροπή αναλυτικά στοιχεία με τις ποσότητες αναφοράς και τις παραδόσεις . Πρέπει όμως να ληφθεί υπόψη ότι το άρθρο 11 παράγραφος 1 του κανονισμού ( ΕΟΚ ) αριθ . 1371/84, που εγκρίθηκε στις 6 Μαιου 1984, υποχρεώνει τους αγοραστές ( γαλακτοκομεία ) να θέτουν στη διάθεση του αρμόδιου οργανισμού του κράτους μέλους όλα τα αναγκαία λογιστικά βιβλία τα σχετικά με τις παραδόσεις των παραγωγών και τις ποσότητες αναφοράς για τα τρία προηγούμενα οικονομικά έτη . Επίσης, σύμφωνα με το άρθρο